ಶನಿ

(ಸಂಸ್ಕೃತ ಸನಿ शनि) ಹಿಂದೂ ಜ್ಯೋತಿಷ್ಯ ಶಾಸ್ತ್ರ ಅಥವಾ ಜ್ಯೋತಿಷ್ಯ ದಲ್ಲಿನ ೯ ಪ್ರಥಮ ದಿವ್ಯ ನವಗ್ರಹಗಳಲ್ಲಿ ಶನಿ ಯು ಒಬ್ಬನು. ಶನಿಗ್ರಹದಲ್ಲಿ ಶನಿಯು ಸಶರೀರನಾಗಿದ್ದಾನೆ. ಶನಿಯು ಶನಿವಾರದ ದೇವರು; ಭಾರತೀಯ ಭಾಷೆಗಳಲ್ಲಿ ಶನಿಯು ವಾರದ ಏಳನೇ ದಿನದ ದೇವರಾಗಿದ್ದಾನೆ.
ಶನಿ ಪದದ ವ್ಯುತ್ಪತ್ತಿ

*ಶನಿ (शनि) ಶಬ್ದದ ವ್ಯುತ್ಪತ್ತಿ ಈ ರೀತಿ ಇದೆ : ಶನಿಯೇ ಕ್ರಮತಿ ಸ : (शनये क्रमति सः) ಅಂದರೆ, ಯಾರು ನಿಧಾನವಾಗಿ ಚಲಿಸುತ್ತಾರೋ ಅವರು, ಶನಿಗ್ರಹವು ಸೂರ್ಯನನ್ನು ಒಂದು ಸುತ್ತು ಪ್ರದಕ್ಷಿಣೆ ಹಾಕಲು ತೆಗೆದು ಕೊಳ್ಳುವ ಸಮಯ ೩೦ ವರ್ಷಗಳು.
*ಶನಿಯನ್ನು ಶನೈಶ್ವರ (शनैश्वर) ಶನಿ ಭಗವಾನ್ , ಶನೀಶ್ವರ , ಸನೀಸ್ವರ , ಶನೀಶ್ವರನ್ , ಶನಿದೇವ ಮುಂತಾದ ಹೆಸರುಗಳಲ್ಲಿಯೂ ಕರೆಯುತ್ತಾರೆ.
*ಶನಿಯು ಸೂರ್ಯ ದೇವನ ಪುತ್ರ.( ಹಿಂದೂ ಸೂರ್ಯ ದೇವರು )ಹಾಗು ಸೂರ್ಯನ ಹೆಂಡತಿ ಛಾಯ. (ನೆರಳಿನ ದೇವತೆ ) ಹೀಗಾಗಿ 'ಛಾಯಾಪುತ್ರ' ಎಂದೂ ಕರೆಯಲಾಗುತ್ತದೆ.
*ಹಿಂದೂಗಳ ಸಾವಿನ ದೇವತೆ ಯಮ ನ ಹಿರಿಯ ಸಹೋದರ ಶನಿ. ಧರ್ಮ ಗ್ರಂಥಗಳ ಪ್ರಕಾರ ನ್ಯಾಯವನ್ನು ಒದಗಿಸುವ ದೇವರು.
*ಆಸಕ್ತಿಯ ವಿಷಯವೆಂದರೆ, ಸೂರ್ಯನ ಇಬ್ಬರು ಮಕ್ಕಳು ಶನಿ ಮತ್ತು ಯಮ ನ್ಯಾಯ ದೇವತೆಗಳೇ! ಒಬ್ಬರು ತಮ್ಮ ಜೀವನದ ಆಗು-ಹೋಗುಗಳನ್ನು ಗಮನಿಸಿ, ಶನಿಯು ಸೂಕ್ತ ರೀತಿಯ ಶಿಕ್ಷೆ ಅಥವಾ ವರವನ್ನು ಬದುಕಿರುವಾಗ ನೀಡುತ್ತಾನೆ,ಆದರೆ ಯಮನು, ಒಬ್ಬ ವ್ಯಕ್ತಿಯು ಸತ್ತ ನಂತರ ಫಲಿತಾಂಶವನ್ನು ನೀಡುತ್ತಾನೆ.

ತಿಳಿದು ಬಂದ ಒಂದು ವಿಷಯವೆಂದರೆ, ಶನಿಯು ಮಗುವಾಗಿದಾಗ, ಸೂರ್ಯಗ್ರಹಣವಾಗಿದ್ದು, ಬಿಟ್ಟ ಕಣ್ಣಿನಿಂದ ಮೊದಲ ಬಾರಿಗೆ ನೋಡಿದ್ದರಿಂದಾಗಿ ಶನಿಯ ಪ್ರಭಾವ ಎಂತಹದೆಂಬುದು ಜ್ಯೋತಿಷ್ಯ ಶಾಸ್ತ್ರದ ಪಟ್ಟಿಯಿಂದ ತಿಳಿಯುತ್ತದೆ. ಈತನು ಒಬ್ಬ ಮಹಾನ್ ಉಪಾಧ್ಯಾಯ. ಶನಿದೇವ ಯಾವ ವ್ಯಕ್ತಿಯು ತಪ್ಪಿನ/ಮೋಸದ ಅನ್ಯಾಯದ ಹಾದಿ ಹಿಡಿಯುತ್ತಾರೋ ಅವರಿಗೆ ಶನಿಯು ಬಹಳ ಕಷ್ಟವನ್ನು ನೀಡುತ್ತಾನೆ. ಹಿಂದೂ ಧರ್ಮಗ್ರಂಥಗಳ ಆಧಾರದ ಪ್ರಕಾರ ಶನಿಯು ತೊಂದರೆಯನ್ನು ಕೊಡುವ ದೇವರು ಹಾಗು ಒಳ್ಳೆಯವರನ್ನು ಆಶೀರ್ವದಿಸುವವನೂ ಸಹ ಆಗಿದ್ದಾನೆ.

* ಈತನು ಕಪ್ಪು ಬಣ್ದವನಾಗಿದ್ದು, ಕಪ್ಪು ಬಟ್ಟೆಯನ್ನು ಧರಿಸಿದವನು, ಕೈಯಲ್ಲಿ ಕತ್ತಿಯನ್ನು ಹಿಡಿದವನಾಗಿದ್ದ್ದು,ಬಾಣ ಹಾಗು ಎರಡು ಚಾಕು ಹೊಂದಿದ್ದು, ಕಪ್ಪಗಿನ ಕಾಗೆಯ ಮೇಲೆ ಸವಾರಿ ಮಾಡುವವನಾಗಿದ್ದಾನೆ.
ಹಿಂದೂ ಧರ್ಮಗ್ರಂಥಗಳಲ್ಲಿ

*ಶನಿ ಭಗವಾನರ ಜೀವನವನ್ನು (ಕಥೆ) ಶ್ರೀ ಶನಿ ಮಹಾತ್ಮೆ ಚರಿತ್ರೆಯಲ್ಲಿ ॥ श्रीशनिमहात्म्यं॥ ಹಲವಾರು ವರ್ಷಗಳ ಹಿಂದೆಯೇ ವಿವರಿಸಲಾಗಿದೆ. ಈ ಶನಿ ಮಹಾತ್ಮೆ ಯಲ್ಲಿ ಅವನನ್ನು ಹೇಗೆ ಪೂಜೆ ಮಾಡಿ ಒಲಿಸಿಕೊಂಡು,ಅವನ ಕೃಪೆ (ಆಶೀರ್ವಾದ ) ಯನ್ನು ಸಂಪಾದಿಸಬೇಕು ಎಂದು ಹೇಳಲಾಗಿದೆ. ಶ್ರೀ ಶನಿ ಮಹಾತ್ಮೆ ಯಲ್ಲಿ ಬೇರೆ ಗ್ರಹಗಳ ಉಪಯೋಗಗಳ ಹಾಗು ಶಕ್ತಿಯ ಬಗ್ಗೆ ಹೇಳಲಾಗಿದೆ. ಉಜ್ಜೈನಿ ನಗರದ ರಾಜ ವಿಕ್ರಮಾದಿತ್ಯನ ಆಸ್ಥಾನದ ಪಂಡಿತರು ಈ ಬಗ್ಗೆ ಹೇಳುತ್ತಾರೆ.
*ಶನಿ ಭಗವಾನನು ಕಪ್ಪು ಬಣ್ಣದವನಾಗಿದ್ದು,ಅಂದವಾದ ಮುಖ ಹೊಂದಿದವನಾಗಿದ್ದು, ಈತನು (ಸೃಷ್ಟಿಕರ್ತನ ಮೊಮ್ಮಗ) ವಿಶ್ವಕರ್ಮನ ಮಗಳ ಮಗನಾಗಿದ್ಧಾನೆ ಈತ ಕಾಲ -ಭೈರವ ನನ್ನು ಪೂಜಿಸುವವನಾಗಿದ್ದಾನೆ.
*ಶನಿ ಮಹಾತ್ಮನ ಹುಟ್ಟಿದ ಕಥೆಯನ್ನು ಕೇಳಿದ, ವಿಕ್ರಮಾದಿತ್ಯನು ನಕ್ಕು ಗೇಲಿ ಮಾಡುತ್ತಾನೆ. ಶನಿಯು ವಿಕ್ರಮಾದಿತ್ಯನ ಅಪಹಾಸ್ಯವನ್ನು ಕಂಡು ಶಾಪವನ್ನು ನೀಡುತ್ತಾನೆ. ಇದರಿಂದಾಗಿ ವಿಕ್ರಮಾದಿತ್ಯನ ಜೀವನ ಕಷ್ಟದಲ್ಲಿ ಸಿಲುಕಿ, ಶನಿಯನ್ನು ರೇಗಿಸಿದ ಫಲವನ್ನು ಅನುಭವಿಸುತ್ತಾನೆ. ವಿಕ್ರಮಾದಿತ್ಯನು ತನ್ನ ರಾಜ್ಯವನ್ನು ಕಳೆದುಕೊಳ್ಳುತ್ತಾನೆ, ಕಳ್ಳತನದ ಆರೋಪವನ್ನು ಎದುರಿಸುತ್ತಾನೆ. ಆತನ ಕೈ-ಕಾಲುಗಳನ್ನು ನೆರೆಯ ರಾಜ ಕತ್ತರಿಸಿ ಹಾಕುತ್ತಾನೆ. ಕೊನೆಗೆ ವಿಕ್ರಮಾದಿತ್ಯನು ಶನಿಯನ್ನು ಪ್ರಾರ್ಥಿಸಲಾಗಿ, ವಿಕ್ರಮಾದಿತ್ಯನ ಪ್ರಾರ್ಥನೆಗೆ ಭಕ್ತಿಗೆಮೆಚ್ಚಿ, ಅವನ ಹಳೆಯ ಜೀವನಕ್ಕೆ ತಂದು ನಿಲ್ಲಿಸುತ್ತಾನೆ. ಕಥೆಯ ಕಡೆಯ ಭಾಗದಲ್ಲಿ, ಬೃಹಸ್ಪತಿ (ದೇವರುಗಳ ಗುರು ) ಮತ್ತು ಶಿವ ಮುಂತಾದ ಹಲವು ದೇವತೆಗಳ, ಹಲವು ಅನುಭವಗಳ ಬಗ್ಗೆ ದೇವತೆಗಳ - ದೆವ್ವಗಳ ಬಗ್ಗೆ ಅನುಭವವನ್ನು ತಿಳಿಸುತ್ತಾ, ಅನುಭವದ ಮಾತು ಕೇಳಿಸಿ, ಕಷ್ಟದ ಕಾಲದಲ್ಲಿ ಶನಿ ಮಹಾತ್ಮೆ ಯಾ ಒತ್ತಡದ ಬೆಲೆ ಹಾಗು ಧೃಡ ಯತ್ನ,ಸಂಪೂರ್ಣ ಧ್ಯಾನತೆ (ಭಕ್ತಿ ) ಮತ್ತು ನಂಬಿಕೆ, ವಿಶ್ವಾಸ ಹಾಗು ಯಾವುದೇ ಕಾರಣಕ್ಕೂ ಜೀವನದಲ್ಲಿ ಆತ್ಮ ವಿಶ್ವಾಸವನ್ನು ಎಂತಹ ಕಷ್ಟ ಕಾಲದಲ್ಲಿಯೂ, ಕಳೆದುಕೊಳ್ಳಬಾರದು ಎಂಬ ಬಗ್ಗೆ ತಿಳಿ ಹೇಳಲಾಗಿದೆ.
*ಬ್ರಹ್ಮ ವೈವರ್ತ ಪುರಾಣದಲ್ಲಿ ಹೇಳಿರುವಂತೆ,ಗಣೇಶನು ಹುಟ್ಟಿದ ಸ್ವಲ್ಪ ಹೊತ್ತಿಗೆ, ನವಗ್ರಹಗಳು ಅವನನ್ನು ನೋಡಲು ಬಂದ ಸಂದರ್ಭದಲ್ಲಿ ಶನಿಯು ದಿಟ್ಟಿಸಿ ನೋಡಿದ್ದರಿಂದ, ಅವರು ತಮ್ಮ ತಲೆಗಳನ್ನೇ ಕಳೆದುಕೊಳ್ಳುತ್ತಾರೆ.
ಶನೀಶ್ವರ ಮತ್ತು ಹನುಮಂತ

*ಶನಿಯ 'ಕೆಟ್ಟ ಪ್ರಭಾವ'ದಿಂದ, ಪರಿಣಾಮಗಳಿಂದ ಪಾರಾಗಲು ಭಗವಾನ್ ಹನುಮಂತನ ಪ್ರಾರ್ಥನೆಯೊಂದೇ ಸರ್ವ ಔಷಧಿ.
*ರಾಮಾಯಣ ದಲ್ಲಿ,ರಾವಣನ ಬಿಗಿ ಹಿಡಿತದಿಂದ ಶನಿಯನ್ನು, ಹನುಮಂತನನ್ನು, ರಕ್ಷಿಸಿದ ಕಾರಣದಿಂದ, ಕೃತಜ್ಞತೆಯಾಗಿ,ಹನುಮಂತನಿಗೆ ಭಾಷೆಯನ್ನೂ ನೀಡಿ, ಯಾರು (ಹನುಮಂತ )ನನ್ನು ಪ್ರಾರ್ಥಿಸುತ್ತಾರೋ, ಅದರಲ್ಲಿಯೂ ಶನಿವಾರದಂದು ಪೂಜಿಸುತ್ತಾರೋ, ಅಂತಹವರಿಗೆ ಶನಿಗ್ರಹದ " ದೋಷ " ದಿಂದ ಮುಕ್ತರನ್ನಾಗಿಸಿ ಅಥವಾ ಕಡೆಯ ಪಕ್ಷ ಕಷ್ಟಗಳನ್ನು ಆದಷ್ಟೂ ಕಡಿಮೆ ಮಾಡಿಸುವುದಾಗಿ ತಿಳಿಸುತ್ತಾನೆ.
*ಮತ್ತೊಂದು ಕಥೆಯ ಪ್ರಕಾರ, ಹನುಮಂತ ಮತ್ತು ಶನಿ ಭಗವಾನ್ ನಡುವೆ ನಡೆದ ಜಟಾಪಟಿಯಲ್ಲಿ, ಶನಿಯು ಹನುಮಂತನ ಹೆಗಲನ್ನು ಏರಿ, ಹನುಮಂತ ನ ಮೇಲೆ ಪ್ರಭಾವವನ್ನು ಬೀರುವ ಸಂದರ್ಭದಲ್ಲಿ, ಹನುಮಾನನು ಬಹಳ ಎತ್ತರವಾಗಿ ಬೆಳೆಯಲಾರಂಭಿಸಿದಾಗ, ಶನಿಯು ಹನುಮಾನನ ತೋಳುಗಳ ನಡುವೆ ಸಿಲುಕಿಕೊಂಡು, ಕೊಠಡಿಯ ಚಾವಣಿಯ ನಡುವೆ ಸಿಲುಕಿ, ಅತ್ಯಂತ ನೋವಿನಿಂದ ನರಳುತ್ತಾ, ತಡೆದುಕೊಳ್ಳಲಾಗದೆ, ಶನಿಯು ಹನುಮಾನನನ್ನು,ತನ್ನನ್ನು ಈ ಕಷ್ಟದಿಂದ ಪಾರು ಮಾಡಲು ಬೇಡಿಕೊಳ್ಳಲಾಗಿ, ಯಾರು ಹನುಮಾನನನ್ನು,ಪ್ರಾರ್ಥಿಸುತ್ತಾರೋ, ಅಂತಹ ವ್ಯಕ್ತಿಗಳ ಮೇಲಿನ ತನ್ನ ಪ್ರಭಾವವನ್ನು ಕಡಿಮೆ ಮಾಡುವುದಾಗಿ, ಅವನು(ಶನಿ ) ಆಶ್ವಾಸನೆಯನ್ನು ನೀಡಿದ ಮೇಲೆ, ಹನುಮಾನನು ಅವನನ್ನು ಬಿಡುಗಡೆ ಮಾಡುತ್ತಾನೆ.......
ಶನೀಶ್ವರ ಮತ್ತು ರಾಜ ದಶರಥ

ದಶರಥ ಮಹಾರಾಜನೊಬ್ಬನೇ ದೇವ ಶನೀಶ್ವರನನ್ನು ದ್ವಂದ್ವ ಯುದ್ಧಕ್ಕೆ ಆಹಾನಿಸಿದ್ದು, ಕಾರಣವೆಂದರೆ ಆತ ತನ್ನ ರಾಷ್ಟ್ರವನ್ನು ಅನಾವೃಷ್ಟಿ ಮತ್ತು ಬಡತನದಿಂದ ಪಾರು ಮಾಡಬೇಕಾಗಿದ್ದು, ಶನಿಮಹಾತ್ಮನು ಆತನನ್ನು ಕೊಂಡಾಡಿ, ದಶರಥನ ಸದ್ಗುಣಗಳನ್ನು ಹೊಗಳಿ, ಉತ್ತರಿಸುತ್ತಾ, "ನಾನು ನನ್ನ ಕರ್ತವ್ಯ ವನ್ನು ಮಾಡದೇ ಇರಲಾರೆ, ಆದರೆ ನಿನ್ನ ಧೈರ್ಯವನ್ನು ಮೆಚ್ಚುತ್ತೇನೆ" ಎನ್ನುತ್ತಾನೆ. ಮಹಾ ಸಂತ ಋಷ್ಯಶೃಂಗರು ನಿನಗೆ ಸಹಾಯ ಮಾಡುತ್ತಾರೆ. ಎಲ್ಲಿ ಋಷ್ಯಶೃಂಗನು ಇರುತ್ತಾನೋ, ಎಲ್ಲಿ ಅವನು ವಾಸ ಮಾಡುತ್ತಾನೋ, ಆ ರಾಜ್ಯದಲ್ಲಿ ಬರಗಾಲವಾಗಲಿ, ಒಣ ಭೂಮಿಯಾಗಲಿ ಇರುವುದಿಲ್ಲ". ಶನಿ ಮಹಾತ್ಮನಿಂದ ವರವನ್ನು ಪಡೆದ ರಾಜ ದಶರಥನು, ಬುದ್ಧಿವಂತಿಕೆಯಿಂದ ಕಷ್ಟದ ಪರಿಸ್ಥಿತಿಯನ್ನು ಎದುರಿಸಿ, ಋಷ್ಯಶೃಂಗರನ್ನು ತನ್ನ ಅಳಿಯನನ್ನಾಗಿ ಮಾಡಿ ಕೊಳ್ಳುತ್ತಾನೆ. 'ಸಂತ ' (ಶಾಂತಾ) ದಶರಥನ ಮಗಳು ಋಷ್ಯಶೃಂಗನನ್ನು ಮದುವೆಯಾದ ಕಾರಣದಿಂದ, ಆತ ಅಯೋಧ್ಯೆಯಲ್ಲಿ ಉಳಿಯುತ್ತಾನೆ.
ಶನಿಯನ್ನು ಸಂತೃಪ್ತಿ ಪಡಿಸುವ/ಸಂತೋಷಪಡಿಸುವ ಹಾದಿ /ಮಾರ್ಗಗಳು

ಪುರಾಣದ ಪ್ರಕಾರ, ಶನಿಯು 'ದೇವ ಶಿವನ' ಆರಾಧಕ. "ಬ್ರಹ್ಮಾಂಡ ಪುರಾಣ " ದ "ನವಗ್ರಹ ಪೀಡಾಹಾರ ಸ್ತೋತ್ರ " ದ ಪ್ರಕಾರ, ಯಾರೇ ಆಗಲಿ ಈ ಕೆಳಕಂಡ ಸ್ತೋತ್ರವನ್ನು ಪಠಿಸಿದರೆ ಶನಿಯ ಎಲ್ಲಾ ರೀತಿಯ ದೃಷ್ಟಿಯಿಂದ ಪಾರಾಗಬಹುದಾಗಿದೆ.

":ಸೂರ್ಯಪುತ್ರೋ ದೀರ್ಘದೇಹೋ ವಿಶಾಲಾಕ್ಷಃ ಶಿವಪ್ರಿಯಃ
::ಮಂದಚಾರಃ ಪ್ರಸನ್ನಾತ್ಮ ಪೀಡಾಮ್ ಹರತು ಮೇ ಶನಿಃ "
||

:सूर्य पुत्रो दीर्घ देहो विशालाक्षः शिवप्रियः।
::मन्दचारः प्रसन्नात्मा पीडां हरतु मे शनिः ॥

ತಮಿಳಿನಲ್ಲಿ ಶನೀಶ್ವರ ಮಂತ್ರ :

:ಸಂಗದನಗಲ್ ತೀರ್ಪೈ ಶನಿ ಭಗವಾನ್
::ಮಂಗಳಂ ಪೊಂಗ ಮನಂ ವೈಥರುಲ್ ವೈ
:::ಸಚರವಿಂದ್ರಿ ಸಾಗ ನೆರಿಯಿಲ್
::::ಇಚ್ಚಗಂ ವಾಜ್ಹ ಇನ್ನರುಲ್ ಥಾ ಥಾ

ವೇದಗಳ ಜ್ಯೋತಿಷ್ಯದ ಪ್ರಕಾರ,ಶನಿಯ ಸ್ಥಳಾಂತರದಿಂದ ಆಗುವ ಕೆಟ್ಟ ಪರಿಣಾಮಗಳಿಂದ ಪಾರಾಗಲು ಈ ಕೆಳಕಂಡ ಉಪಾಯಗಳು ಇದ್ದು, ಶನಿಗ್ರಹದ ಚಲನೆ, ಶನಿ -ಕಾಂತ ಶನಿ (ಶನಿಯು ಎಂಟನೆಯ ಮನೆಯಲ್ಲಿ ಚಲಿಸುವಾಗ ಚಂದ್ರನ ದೃಷ್ಟಿಯಿಂದ ), ಸಾಡೇ -ಸತಿ (ಶನಿ ಗ್ರಹವು ಹನ್ನೆರಡನೆ,ಮೊದಲ ಹಾಗು ಎರಡನೇ ಮನೆ,ಚಂದ್ರ ದೃಷ್ಟಿಯಿಂದ ) -
* ತಾಯಿ ದೇವತೆ ಕಾಳಿಯನ್ನು ಅಮಾವಾಸ್ಯೆಯಂದು ಪೂಜಿಸಿರಿ.
* ವಿಷ್ಣುವನ್ನು ಲಾರ್ಡ್ ಕೃಷ್ಣನ ರೂಪದಲ್ಲಿ ಪೂಜಿಸುತ್ತಾ, 'ಓಂ ನಮೋ ನಾರಾಯಣಾಯ', 'ಹರೇಕೃಷ್ಣ ಹರೇಕೃಷ್ಣ, ಕೃಷ್ಣ ಕೃಷ್ಣ ಹರೇಹರೇ,'ಎಂದು ನಾಮವನ್ನು ಭಜಿಸುತ್ತಿರಬೇಕು.
* ಶ್ರೇಷ್ಠ ವಿಶ್ವದ ಆಕಾರದಲ್ಲಿ ಶ್ರೀ ಹನುಮಾನನನ್ನು ಅಂದರೆ ಶನಿ ಮಹಾತ್ಮನನ್ನು ತನ್ನ ಹೆಗಲ ಮೇಲೆ ಕೂರಿಸಿಕೊಂಡ ಸಂದರ್ಭದಲ್ಲಿದ್ದಂತೆ ಹಾಗು ಆತನಿಂದ ವರವನ್ನು ಪಡೆದ ಸಂದರ್ಭದಲ್ಲಿನ ಹನುಮನ ಪ್ರಾರ್ಥನೆ ಮಾಡಿ ಸೂರ್ಯನಿಂದ ಪಡೆದ ಸಲಹೆ ಹಾಗು ಆಶೀರ್ವಾದ ಪಡೆದ ಸಂದರ್ಭ...
*ಶನಿ ಭಗವಾನನ ಬೆಂಬಲವನ್ನು ಪಡೆಯಲು ಬಳಸುವ ಒಂದು ಸಾಮಾನ್ಯ ಮಂತ್ರ : ಓಂ ಶಂ ಶನೈಸ್ಕಾರ್ಯಯೇ ನಮಃ. ಶನಿಯನ್ನು ಸಂತೃಪ್ತನಾಗಿಸಲು ಇನ್ನೊಂದು ಮಂತ್ರ : ಆಮ್ ಪ್ರಾಂಗ್ ಪ್ರೀಂಗ್ ಪ್ರೌಂಗ್ ಶಾ ಶನಿಯೇ ನಮಃ ನೀಲಾಂಜನ ಸಮಾಭಾಸಂ ರವಿಪುತ್ರಂ ಯಮಾಗ್ರಜಂ, ಛಾಯಾ -ಮಾರ್ತಂಡಂ -ಸಂಭೂತಂ, ತಮ್ ನಮಾಮಿ ಶನೈಶ್ಚರಂ.

ಕೆಲವು ಭಕ್ತರು 'ಓಂ ಶಂ ಶನೈಸ್ಕಾರ್ಯಯೇ ನಮಃ ' ಎಂದು ಪ್ರತಿದಿನ ೧೦೮ ಸಲ ಪಠಿಸುತ್ತಾರೆ. ಹಾಗೆಯೇ ವೇದ ಪುಸ್ತಕಗಳನ್ನು ಓದಿ ಅಭ್ಯಸಿಸುತ್ತಾರೆ, ನಂತರ ಶನಿ ಶ್ಲೋಕವನ್ನು ನವಗ್ರಹ ಸುಕ ದಿಂದ ಪ್ರಾರಂಭಿಸಿ 'ಶನ್ನೋ...'
# ತಿಲಾಭಿಷೇಕಂ ಅನ್ನು ಶನಿತ್ರಯೋದಶಿಯಂದು, ಶನಿಜಯಂತಿಯಂದು (ಪುಷ್ಯ ಮಾಸ ಬಹುಳ ಅಷ್ಟಮಿ ) ಮತ್ತು ಶನಿ- ಅಮಾವಾಸ್ಯೆ ದಿನಗಳಂದು ಮಾಡಿಸಿ.

# ಕರಿ ಎಳ್ಳನ್ನು ಬ್ರಾಹ್ಮಣರಿಗೆ ದಾನ ಮಾಡಿ (೧ ಕೆಜಿ ೯೦೦ ಗ್ರಾಂಗಳು )

# ಕಪ್ಪು ಹಸುವಿಗೆ (ಕಪಿಲ ಗೋವು ) ಕರಿ ಎಳ್ಳು, ಬೆಲ್ಲದ ಮಿಶ್ರಣವನ್ನು ತಿನ್ನಿಸಿ.

# ಶನಿವಾರದಂದು ಉಪವಾಸ (ದ್ರವಾಹಾರ )ಬೆಳಗ್ಗೆ ೬ ರಿಂದ ಸಂಜೆ ೬ ರವರೆಗೆ (ಶ್ರಾವಣ ಮಾಸದಲ್ಲಿ ಕಡ್ಡಾಯ )

# ಕಾಗೆಗಳಿಗೆ ಆಹಾರ (ಬೆಳಗಿನ ಹೊತ್ತು )

# ದೈಹಿಕ ಅಂಗವಿಕಲರಿಗೆ ಆಹಾರ.

# ನವಗ್ರಹ ಪ್ರದಕ್ಷಿಣೆ (೧೯ ಸುತ್ತು )/ನಡೆಯುವುದು, ಓಡುವುದು.

# ಹೆಸರಾಂತ ದೇವಸ್ಥಾನಗಳ ಭೇಟಿ ( ೨/೧/೨ ವರ್ಷಕ್ಕೆ ಒಂದು ಸಾರ್ತಿ ) ಮಂದಪಲ್ಲಿ, ಶನಿ ಸಿಂಗನಪುರ, ತಿರುನಲ್ಲರ್, ನರ್ಸಿನ್ ಗೋಲೆ , ವೆಂಕಥಳ ಮತ್ತು ವೀರಣ್ಣ ಪಲೇಮ್ (ಪರ್ಚುರ್ ಮಂಡಲಂ, ಪ್ರಕಾಶಂ ಜಿಲ್ಲೆ ).

# ಪ್ರತಿದಿನ ಮನೆಯ ಮುಖ್ಯದ್ವಾರದ ಮುಂದೆ, ಸೂರ್ಯ ಮುಳುಗಿದ ಮೇಲೆ ಎರಡು ಎಳ್ಳೆಣ್ಣೆಯ ದೀಪಗಳನ್ನು ಹಚ್ಚಿಡಬೇಕು.

# ದಶರಥ ಮಹಾರಾಜನಿಂದ ರಚಿಸಲ್ಪಟ್ಟ ಶನಿ ಸ್ತೋತ್ರದ ಪಠಣ.

# ಜ್ಯೇಷ್ಥಾದೇವಿ, ಶನೀಶ್ವರ ಸ್ವಾಮಿಯವರ ಮದುವೆ (ಶ್ರಾವಣ ಪೂರ್ಣಿಮ ದಿನ ).

# ಶನಿ ಜಪಂ, ೧೯೦೦೦ ಮೂಲಮಂತ್ರದ ಜೊತೆಗೆ, ಪುನರ್ ಚರಣ, ಹವನಂ, ದಾನಂ.

# ಶನಿಚಾರ ವ್ರಥಂ, ಹೋಮ ಪ್ರತಿ ಶನಿವಾರ ಶ್ರಾವಣ ಮಾಸದಲ್ಲಿ.

# ಶನೈಚರ ಧೀಕ್ಷ : ಶ್ರಾವಣ ಶುದ್ಧ ವಿದಿಯಿಂದ ಶ್ರಾವಣ ಬಹುಳ ಷಷ್ಠಿಯವರೆಗೆ.

# 'ರಾಮ - ನಾಮ ', ಹನುಮಾನ್ ಚಾಲೀಸ, ದುರ್ಗಾ ಸ್ತುತಿಯ ಪಠಣ.

# ಹನುಮಾನ್, ಶ್ರೀ ದುರ್ಗಾ ದೇವಿ, ವಿನಾಯಕನಿಗೆ ಪ್ರಾರ್ಥನೆ ಮತ್ತು ಭಕ್ತಿ ಸಲ್ಲಿಸುವಿಕೆ.

# ಮೊಸರನ್ನ, (ತಮಿಳಿನಲ್ಲಿ ತೋಥಿಯನಂ), ಮೆಣಸು ಬೆರೆಸಿದ ಮೊಸರನ್ನವನ್ನು ದೇವರಿಗೆ ಅರ್ಪಿಸಿ ನಂತರ ಕಾಗೆಗೆ ಉಣಬಡಿಸುವುದು.

# ಅಂಗವಿಕಲ ಮಕ್ಕಳಿಗೆ ಆಹಾರ ವಿತರಣೆ

# ದೊಡ್ಡ ಕೂದಲಿನ ಬೆಕ್ಕಿಗೆ (ಮೀನು )ಆಹಾರ ವಿತರಣೆ.
ಜ್ಯೋತಿಷ್ಯ ಶಾಸ್ತ್ರದಲ್ಲಿ

*ವೇದಗಳ ಜ್ಯೋತಿಷ್ಯ ಶಾಸ್ತ್ರ ಪ್ರಕಾರ,೯ ನವಗ್ರಹ ಗಳಲ್ಲಿ ಶನಿಭಗವಾನ್ ಒಬ್ಬನು. ಶನಿಯು ತುಂಬಾ ಶಕ್ತಿಯುತವಾದ ನಿಷ್ಟುರ ಮಾತಿನ ಉಪಾಧ್ಯಾಯನಾಗಿದ್ದು, ಸಹನೆ, ಶ್ರಮ, ಪ್ರಯತ್ನ, ಅನುಭವಗಳ ಪ್ರತೀಕವಾಗಿದ್ದಾನೆ. ಅಡೆತಡೆಗಳನ್ನು, ದುರಾದೃಷ್ಟಗಳನ್ನು, ತರುವವನೂ ಆಗಿದ್ದಾನೆ. ಆದರೂ,ಜಾತಕದಲ್ಲಿ ಇವನ ಸ್ಥಾನವು ಅನುಗ್ರಹ ಸ್ಥಾನದಲ್ಲಿ ಇದ್ದರೆ, ಆ ವ್ಯಕ್ತಿಯ ಜೀವನ ಒಳ್ಳೆಯ ಭವಿಷ್ಯವನ್ನು ಹೊಂದುತ್ತದೆ, ಆರೋಗ್ಯಕರ ಜೀವನವಾಗಿರುತ್ತದೆ, ಎಲ್ಲವೂ ಧನಾತ್ಮಕವಾಗಿರುತ್ತದೆ. ವಾಸ್ತವವಾಗಿ, ಹಿಂದೂ ಜ್ಯೋತಿಷಿಗಳು ನಂಬುವಂತೆ,ಯಾರ ಜಾತಕದಲ್ಲಿ ಶನಿಯು ಒಳ್ಳೆಯ ಸ್ಥಾನದಲ್ಲಿ ಇರುತ್ತಾನೋ, ಅವರಿಗೆ ಬೇರೆ ಯಾವುದೇ 'ಗ್ರಹ' ಗಳು ಶನಿಯು ನೀಡುವಂತೆ ಒಳ್ಳೆಯದನ್ನು ನೀಡಲಾರರು. ಅದೇ ಶನಿಯು "ಕೆಟ್ಟಸ್ಥಾನ"ದಲ್ಲಿ ಕುಳಿತಿದ್ದರೆ, ಎಲ್ಲ ರೀತಿಯ ತೊಂದರೆ ಅನುಭವಿಸಬೇಕಾಗುತ್ತದೆ. ಜ್ಯೋತಿಷ್ಯವನ್ನು ನಂಬುವ ಹಿಂದೂಗಳು ಶನಿಯ ಬಗ್ಗೆ ಬಹಳ ಭಯ ಹಾಗು ಹೆದರಿಕೆಯಿದ್ದು, ಆತನು ಕೆಟ್ಟಸ್ಥಾನದಲ್ಲಿ ಕುಳಿತಾಗ ಆಗುವ ಅನಾಹುತಗಳಿಗೆ ಹೆದರುತ್ತಾರೆ. ಆದರೂ ಒಂದು ವಿಷಯ ಜ್ಞಾಪಕದಲ್ಲಿಟ್ಟುಕೊಳ್ಳಬಹುದೆಂದರೆ, ಯಾವುದೇ ಸುಖ ಅಥವಾ ದುಃಖಕ್ಕೆ ಶನಿಯ ಪ್ರಭಾವದಿಂದ ಮನುಷ್ಯನಿಗೆ ನೆರವಾದ ಕಾರಣವಾಗಿರದೆ, ಮನುಷ್ಯ ತಾನು ಮಾಡಿದ ಸ್ವಂತ ಕರ್ಮ ದ ನೇರ ಫಲವಾಗಿರುತ್ತದೆ. ಅದು ಶನಿಯ "ಮುಖಾಂತರ" ಘಟಿಸುತ್ತದೆ ಅಷ್ಟೇ. ಮನುಷ್ಯ ತಾನು ಮಾಡಿದ ಕೆಟ್ಟ ಕರ್ಮ ದ ಫಲದ ಅನುಸಾರ, ಶನಿಯ "ಸ್ಥಾನ-ಕೆಟ್ಟದಾಗಿ " ಕಷ್ಟಗಳು ಬರುತ್ತವೆ. ಹಾಗೆಯೇ ಒಳ್ಳೆಯದೂ ಸಹ. ಶನಿಯ ಪ್ರಭಾವದಿಂದ ಬರುವ ಖಾಯಿಲೆಗಳೆಂದರೆ-ಕೊಳೆಯುವಿಕೆ, ರಕ್ತ ಸರಬರಾಜಿನಲ್ಲಿನ ಏರು-ಪೇರು, ಕ್ಷಯ ರೋಗ ,ಮುಂತಾದವು. ಮಾನಸಿಕವಾಗಿ, ಸಂಕುಚಿತ ಮನೋಭಾವ, ಕೆಳಮಟ್ಟದ ಚಿಂತನೆ. ಈ ಖಾಯಿಲೆಗಳನ್ನು ಶನಿಯ ನಿಯಮ ಮತ್ತು ಷರತ್ತುಗಳನ್ವಯವೇ ಸುಧಾರಿಸಲು ಸಾಧ್ಯ.
*ಶನಿಗ್ರಹವು ಸೂರ್ಯನನ್ನು ಒಂದು ಸುತ್ತು ಹಾಕಲು ತೆಗೆದುಕೊಳ್ಳುವ ಕಾಲಾವಧಿಯು ೩೦ ವರ್ಷಗಳು. ಅಂದರೆ ಎಲ್ಲಾ ೧೨ ರಾಶಿ ಗಳನ್ನೂ ಅಥವಾ ಚಂದ್ರ ಚಿನ್ಹೆಯನ್ನು ದಾಟಲು ೩೦ ವರ್ಷದ ಅವಧಿ ಬೇಕಾಗುತ್ತದೆ. ಪ್ರತಿಯೊಂದು ರಾಶಿ ಯಲ್ಲಿ ಶನಿಭಗವಾನ್ ಎರಡೂವರೆ ವರ್ಷ ಕಾಲವನ್ನು ಕಳೆಯುತ್ತಾನೆ. ಚಂದ್ರ ಚಿನ್ಹೆ ಹಿಂದೂ ಜ್ಯೋತಿಷ್ಯ ಶಾಸ್ತ್ರದ ಪ್ರಕಾರ, ಚಂದ್ರಚಿನ್ಹೆಯ ಮುಖಾಂತರದ ಈ ಚಲನೆಯ ಶನಿಯ ಅವಧಿಯು ಮುಖ್ಯವಾದುದಾಗಿದೆ ಹಾಗು ಜಾತಕದ ತಿಳುವಳಿಕೆಗೆ ಇದರ ಅಗತ್ಯವಿರುತ್ತದೆ. ಒಬ್ಬ ವ್ಯಕ್ತಿಯ ಹುಟ್ಟಿದ ರಾಶಿ /ಚಂದ್ರಚಿನ್ಹೆ ಯ ಹಿಂದಿನ ಮನೆಯ ರಾಶಿಯ ಪ್ರವೇಶವಾದಾಗ, ಶನಿಯ ಪ್ರಭಾವವು ಪ್ರಾರಂಭವಾಗಿ, ಹುಟ್ಟಿದ ರಾಶಿ /ಚಂದ್ರಚಿನ್ಹೆ ಯ ಮುಂದಿನ ಮನೆ ಪ್ರವೇಶದೊಂದಿಗೆ ಶನಿಯ ಪ್ರಭಾವವು ನಿಲ್ಲುತ್ತದೆ. ಒಟ್ಟು ಅವಧಿಯ ೭.೫ ವರ್ಷ (೨.೫ ವರ್ಷ × ೩) ವನ್ನು ಸಾಡೇ ಸಾತಿ ಅಥವಾ "ಏಳರಾಟ ಶನಿ" ಎಂದು,ಈ ಅವಧಿಯು ಅತ್ಯಂತ ತ್ರಾಸದಾಯಕ ವಾದುದಾಗಿದೆ. ಶನಿ ಮಹಾದೆಶೆಯು ಮನುಷ್ಯನಲ್ಲಿ ನಡೆಯುವಾಗ ಆತನ ಪ್ರಭಾವವು ಉನ್ನತ ಮಟ್ಟದಲ್ಲಿ ನಿಶ್ಚಿತವಾಗುತ್ತದೆ. ಹೇಳಿಕೆಯಂತೆ ಶನಿಯ ಪ್ರಭಾವದಿಂದ ರಾಜನೂ ಸಹ 'ಪಾಪರ್' ಆಗಿ ಬೀದಿಗೆ ಬೀಳುವ ಸಂದರ್ಭ ಆ ಸಮಯದಲ್ಲಿ ಬರಬಹುದು.
*ಶನಿಯು ಮಕರ (ಕಾಪ್ರಿಕಾರ್ನ್ ) ಮತ್ತು ಕುಂಭ (ಅಕ್ವೆರೀಸ್ )ರಾಶಿಯ ಅಧಿಪತಿ, ತುಲಾ (ಲಿಬ್ರ )ರಾಶಿಯಲ್ಲಿ ಸಬಲನಾದರೆ, ಮೇಷ (ಏರೀಸ್ )ರಾಶಿಯಲ್ಲಿ ದುರ್ಬಲನಾಗಿರುತ್ತಾನೆ. ಬುಧ, ಶುಕ್ರ, ರಾಹು, ಕೇತು ಗ್ರಹಗಳು ಶನಿಯೊಂದಿಗೆ ಸ್ನೇಹದಿಂದ್ದಿದ್ದರೆ, ಸೂರ್ಯ, ಚಂದ್ರ ಮತ್ತು ಗುರು ಗ್ರಹಗಳು ಶತ್ರುಗ್ರಹಗಳಾಗಿವೆ. ಗುರು ಅಥವಾ ಗುರುಗ್ರಹ ಶನಿಯೊಂದಿಗೆ ಯಾವುದೇ ಪ್ರಭಾವವನ್ನು ಹೊಂದಿರುವುದಿಲ್ಲ. ಪುಷ್ಯ, ಅನುರಾಧಮತ್ತು ಉತ್ತರ - ಭಾದ್ರಪದ ನಕ್ಷತ್ರಗಳಿಗೆ ಒಡೆಯ ಶನಿ ಮಹಾರಾಜ.
*ಶನಿ ಭಗವಾನನ ಬಣ್ಣ ಕಪ್ಪು ಅಥವಾ ದಟ್ಟ ನೀಲಿ; ಲೋಹ-ಕಬ್ಬಿಣ; ಹರಳು-ನೀಲಿ. ಇಯಾತನ ಮೂಲವಸ್ತು ಅಥವಾ ತತ್ತ್ವಗಾಳಿ ;ದಿಕ್ಕು-ಪಶ್ಚಿಮ, (ಸೂರ್ಯ ಮುಳುಗುವ-ಕತ್ತಲು ಆರಂಭವಾಗುವ ದಿಕ್ಕು ) ಹಾಗು ಎಲ್ಲಾ ಋತುಗಳನ್ನೂ ಆಳುತ್ತಾನೆ. ಶನಿಯ ಸಾಂಪ್ರದಾಯಿಕ ಆಹಾರಗಳು :ಕರಿ ಮೆಣಸು, ಕರಿ ಉದ್ದು. ಈತನ ಹೂವು ನೇರಳೆ, ಎಲ್ಲಾ ಕರಿ ಬಣ್ಣದ ಪ್ರಾಣಿಗಳು ಹಾಗು ಉಪಯೋಗಕ್ಕೆ ಬಾರದ ಕುರೂಪಿ ಮರಗಳು ಶನಿಯ ಸಂಕೇತ.
*ಶನಿಯು ಗುಂಪುಗಳನ್ನು ಆಳುವವನಾಗಿದ್ದಾನೆ. ಒಬ್ಬರ ಜಾತಕದಲ್ಲಿ ಗ್ರಹಗಳ ಆಶೀರ್ವಾದವಿಲ್ಲದೆ,ಗುಂಪುಗಳನ್ನು ಪರಿಗಣಿಸುವುದು ಕಷ್ಟದಾಯಕ. ಶನಿ ಗ್ರಹವು ಉಚ್ಚಸ್ಥಾನ (ಅಥವಾ ಲಗ್ನ ) ದಲ್ಲಿದ್ದಾಗ ಜ್ಯೋತಿಷ್ಯದ ಜಾತಕ ಫಲದನ್ವಯ ನಾಯಕತ್ವದ ಗುಣ ಅವನದಾಗಿದ್ದು,ಹೆಸರು ಮತ್ತು ಅಧಿಕಾರವನ್ನು ಹೊಂದಿದವನಾಗುತ್ತಾನೆ. ಜೊತೆಗೆ ಅಂತಹ ಜನರು ಹೆಚ್ಚಿನ ಶ್ರದ್ಧೆಯುಳ್ಳವರಾಗಿದ್ದು,ಕೈಯಲ್ಲಿ ಹಿಡಿದ ಕೆಲಸವನ್ನು ಬಿಡದೆ ಮಾಡುವವರಾಗಿರುತ್ತಾರೆ. ಮತ್ತೊಂದು ಭಾಗದಲ್ಲಿ, ಅದೇ ಶನಿ ಗ್ರಹವು ನೀಚ ಸ್ಥಾನದಲ್ಲಿದ್ದಾಗ,ಒಬ್ಬ ವ್ಯಕ್ತಿಯ 'ಕರ್ಮ 'ದನ್ವಯ ದುರ್ಬಲನಾಗಿದ್ದು,ಕೆಲಸಗಳಲ್ಲಿ ಆಸಕ್ತಿಯಿಲ್ಲದೆ,ಕರ್ಮವನ್ನು ಹಳಿಯುತ್ತಾ, ನಿರಾಶಾದಾಯಕವಾಗಿ ಸೋಲನ್ನು ಅನುಭವಿಸುತ್ತಾನೆ. ಒಬ್ಬನ ಜಾತಕದಲ್ಲಿ ಶನೀಶ್ವರನ ಪ್ರಭಾವವಿಲ್ಲದಿದ್ದರೆ,ಆತನಿಗೆ 'ಮೋಕ್ಷ ' ದುರ್ಲಭವಾಗುತ್ತಾ ಹೋಗುತ್ತದೆ.
*ಶನೀಶ್ವರ ಮಹಾರಾಜನನ್ನು ನೀಧಿಮನ್ (ನ್ಯಾಯಾಧೀಶ )ಎಂದೂ ತಿಳಿಯಲಾಗಿದೆ. ವ್ಯಕ್ತಿಯು ಮಾಡಿರುವ ತಪ್ಪುಗಳನ್ನು ಮನಗಂಡು, ಅವನ ದೆಶೆಯಲ್ಲಿ ತೊಂದರೆ ನೀಡುತ್ತಾನೆ. ಶನಿ ದೋಷದಲ್ಲಿ, ವ್ಯಕ್ತಿಯು ಸರಿಯಾಗಿದ್ದು, ಭಕ್ತನಾಗಿದ್ದರೆ ಈ ಕಷ್ಟ ಕಾಲದಲ್ಲಿಯೂ ಯಾವುದೇ ರೀತಿಯ ತೊಂದರೆಗಳಿಲ್ಲದೆ ಹೊರ ಬರುತ್ತಾನೆ.
*ಶನಿ ಮಹಾರಾಜನು ನೀಡುವ ಕಷ್ಟಗಳಿಗಿಂತ, ಆತನು ನೀಡುವ ಒಳ್ಳೆಯ ವರಗಳಿಗೆ ಹೆಚ್ಚು ಹೆಸರುವಾಸಿಯಾಗಿದ್ದಾನೆ. ಆಶೀರ್ವಾದದ ದೃಷ್ಟಿಯಿಂದ ಶನಿ ಮಹಾರಾಜನಷ್ಟು ಬೇರೆ ಯಾವ ಗ್ರಹಗಳೂ ಹೋಲಿಕೆಗೆ ಸಿಗಲು ಸಾಧ್ಯವಿಲ್ಲ. .ಆತನು ತನ್ನ ದೆಶೆಯ ಕೊನೆಯಲ್ಲಿ ವರವನ್ನು ನೀಡುತ್ತಾನೆ. ಈತನ ಆದಿ -ದೇವತೆಯು ಪ್ರಜಾಪತಿ ಮತ್ತು ಪ್ರತ್ಯಾದಿ - ದೇವತೆಯು ಯಮ. ಶನಿ ಮಹಾರಾಜನು ಒಬ್ಬ ವ್ಯಕ್ತಿಯ ಸಹನೆಯನ್ನು ಪರೀಕ್ಷಿಸುತ್ತಾನೆ. ನಮ್ಮಲ್ಲಿನ ಕೆಟ್ಟ ಗುಣಗಳು ಒಳ್ಳೆಯ ಗುಣಗಳಾಗಿ ಪರಿವರ್ತನೆಯಾಗಲು ಆಶಾಭಂಗವನ್ನು ಸೃಷ್ಟಿಸುತ್ತಾನೆ ಹಾಗು ಕಾರ್ಯವನ್ನು ತಡ ಮಾಡುತ್ತಾನೆ. ಕೊನೆಯಲ್ಲಿ ಒಬ್ಬ ವ್ಯಕ್ತಿಯು ತಾನು ಮಾಡಿದ ತಪ್ಪನ್ನು ಅರಿಯಲು ಅನುವು ಮಾಡಿಕೊಡುತ್ತಾನೆ. ,ಶಿಕ್ಷೆಯನ್ನು ಕೊಡುವ ಮೂಲಕ ಮುಗ್ಧತೆಯನ್ನು ತೊಡೆದು ಹಾಕುತ್ತಾನೆ. ಇದರಿಂದಾಗಿ ಆತ್ಮ ಪರಿಶುದ್ಧವಾಗಿ,ವ್ಯಕ್ತಿಯು ಬದಲಾಗಿ ತಾಮ್ರ ಚಿನ್ನವಾಗಿ ಪರಿವರ್ತನೆ ಹೊಂದುತ್ತದೆ. ಅಂತರಂಗದಲ್ಲಿ ಅಂದರೆ,ನಿಜವಾದ ಸತ್ಯವನ್ನು ಅರ್ಥ ಮಾಡಿಕೊಳ್ಳ ಲಾರಂಭಿಸುತ್ತಾನೆ. ಬೇಜವಾಬ್ದಾರಿತನದಿಂದ ಮಾಡಿದ ತಪ್ಪುಗಳನ್ನು ಅರಿಯುತ್ತಾನೆ. ಶನಿಯ ಮಹಾದೆಶೆ ಮುಗಿಯುತ್ತಾ ಬಂದಂತೆ, ಮನುಷ್ಯ ತನ್ನ ಹಿಡಿತದಲ್ಲಿ ಯಾವುದೂ ಇಲ್ಲ ಎಂದು ತಿಳಿಯುತ್ತಾ ಬರುತ್ತಾನೆ. ಎಲ್ಲವೂ ದೈವನಿಯಾಮಕವಾಗಿದ್ದು, ದೇವರು ನಿಜವಾದ ಸಾಧಕನಾಗಿದ್ದು, ಮಾನವ ಆತನ ದೂತರು ಮಾತ್ರ.
*ಸಂಖ್ಯಾ ಶಾಸ್ತ್ರದ ಪ್ರಕಾರ ೮ ರ ಸಂಖ್ಯೆಯಂದು ಹುಟ್ಟಿದವರು ಶನಿಗೆ ಅಧೀನರಾಗುರುತ್ತಾರೆ. ಯಾವುದೇ ತಿಂಗಳು, ದಿನಾಂಕ ೮ ಮತ್ತು ೨೬ ರಂದು ಹುಟ್ಟಿದವರು ಕಷ್ಟಗಳನ್ನು ಜೀವನದಲ್ಲಿ ಎದುರಿಸಬೇಕಾದದ್ದು ಅನಿವಾರ್ಯ. ಈ ಕಷ್ಟಗಳಿಗೆ ಒಂದು ಕಾರ್ಯ-ಕಾರಣ ಗುರಿಯಿದ್ದು, ಅವನ್ನು ಗುರುತಿಸುವುದು ಮುಖ್ಯವಾಗಿದ್ದು, ಜೀವನದಲ್ಲಿ ಅದರ ಕಾರಣವನ್ನು ಕಂಡುಕೊಳ್ಳಬೇಕಾಗುತ್ತದೆ.
*ಶನಿಯನ್ನು ಸಂತೃಪ್ತಿಗೊಳಿಸುವ ಉಪಾಯವೆಂದರೆ, ತಾನು ಮಾಡಿದ ತಪ್ಪುಗಳ ಜವಾಬ್ದಾರಿಯನ್ನು ಹೊರಳು ಸಿದ್ಧನಿರಬೇಕು, ಆತ್ಮ ವಿಮರ್ಶೆಯನ್ನು ಮಾಡಿಕೊಳ್ಳಬೇಕು, ಕಷ್ಟ ಪಡಬೇಕು. ಶನಿವಾರದಂದು ನೀಲಿ ಬಣ್ಣದ ಬಟ್ಟೆಯನ್ನು ದಾನ ಮಾಡಬೇಕು ಹಾಗು ಬಡವರಿಗೆ ಸಹಾಯ ಮಾಡಬೇಕು.
ಶನಿ ಮಹಾರಾಜನ ದೇವಾಲಯಗಳು

*"ತಿರುನಲ್ಲರ್ ನ ಶ್ರೀ ಶನೀಶ್ವರ ದೇವಸ್ಥಾನ " ನವಗ್ರಹಗಳಿಗೆ ಆಧಾರವಾಗಿ ೯ ದೇವಸ್ಥಾನಗಳ ಸಮೂಹವೇ ಇದೆ. ಅಂತಹ ಒಂದು ಗುಂಪು, ಕುಂಭ ಕೋಣಂ ನಗರ ಅಥವಾ ಮಯಿಲಾಡುತುರೈ, ಭಾರತದ ತಮಿಳುನಾಡಿನಲ್ಲಿದೆ. ಈ ಗುಂಪಿನಲ್ಲಿ ಶನಿ ಮಹಾರಾಜನ ದೇವಸ್ಥಾನವು ತಿರುನಲ್ಲಾರ್ ನಲ್ಲಿದೆ. ಈ ದೇವಸ್ಥಾನವು ದರ್ಬಾರಣ್ಯೇಶ್ವರನಿಗೆ ಮೀಸಲಾಗಿದೆ. ಈತ ಶಿವನ ಮತ್ತೊಂದು ರೂಪ. ಇಲ್ಲಿ ಶನಿಯು ಗೋಡೆಯ ಹಿಂದೆ ನೆಲೆಸಿದ್ದಾನೆ. ಈ ದೇವಸ್ಥಾನದಲ್ಲಿ, ಶನಿ ಮಹಾರಾಜನು ಬೇರೆಯವರಿಗೆ ಸಹಾಯಕನಾಗಿ/ರಕ್ಷಕನಾಗಿ ನಿಂತಿದ್ದಾನೆ. ತಿರುನಲ್ಲಾರ್ ಪಾಂಡಿಚೇರಿಗೆ ತುಂಬಾ ಹತ್ತಿರದಲ್ಲಿದೆ, ಶನೀಶ್ವರನು ಇಲ್ಲಿ ಹೆಸರುವಾಸಿ. ಕೋಟ್ಯಾಂತರ ಭಕ್ತರು ಇಲ್ಲಿಗೆ ಭೇಟಿ ನೀಡಿ,ಶನಿ ಗ್ರಹದಿಂದ ತಮ್ಮನ್ನು ತಾವು ರಕ್ಷಿಸಿಕೊಳ್ಳುತ್ತಾರೆ.
*ಶನಿ ಮಹಾರಾಜನು ಇಲ್ಲಿ ಎಷ್ಟು ಶಕ್ತಿಶಾಲಿಯೆಂದರೆ,ಯಾವುದೇ ವ್ಯಕ್ತಿಯು, ಶನಿ ದೆಶೆಯಿಂದ ನರಳುತ್ತಿದ್ದಾರೆ,ಅವರು ಇಲ್ಲಿಗೆ ಬಂದು, 'ನಳ ತೀರ್ಥ'ದಲ್ಲಿ ಸ್ನಾನ ಮಾಡಿ,ಬಟ್ಟೆಯನ್ನು ಒದ್ದೆ ಮಾಡಿಕೊಂಡು, ಶ್ರೀ ಶನೀಶ್ವರನ ದರ್ಶನ ಮಾಡಿದರೆ,ಎಲ್ಲಾ ಕೆಟ್ಟ ಕಷ್ಟಗಳು, ಶನಿ ದೆಶೆಯಿಂದ ಮುಕ್ತವಾಗುವ ಇಲ್ಲವೇ ಕಡೆಯ ಪಕ್ಷ ಅಷ್ಟರ ಮಟ್ಟಿಗಾದರೂ ಕಡಿಮೆ ಆಗುತ್ತವೆ.
*ಪುರಾಣದ ಕಥೆಯಲ್ಲಿ ಬರುವಂತೆ, ಶನಿಯ ಮಹಾ ದೆಶೆಯಿಂದ ಕಷ್ಟ-ಕೋಟಲೆಗಳಿಗೆ ಗುರಿಯಾಗಿದ್ದ ನಳ-ಮಹಾರಾಜನು, ಇಲ್ಲಿಗೆ ಬಂದು ದರ್ಶನ ಪಡೆದು ತನ್ನ ಕ್ಲೇಶವನ್ನು ಕಳೆದುಕೊಂಡಿದ್ದಾನೆ. ಹಲವಾರು ತೀರ್ಥಗಳಲ್ಲಿ, ನಳ ತೀರ್ಥವು ಬಹಳ ಮುಖ್ಯವಾದುದು. ಇಲ್ಲಿ ಸ್ನಾನ ಮಾಡುವುದರಿಂದ, ಒಬ್ಬ ವ್ಯಕ್ತಿಯು ತನ್ನ ಎಲ್ಲಾ ದುರಾದೃಷ್ಟ ಹಾಗು ಕ್ಲೇಶಗಳನ್ನು ಹೋಗಲಾಡಿಸಿ ಕೊಳ್ಳಬಹುದಾಗಿದೆ.
*ದೇವೋನರ್ ಶನಿ ದೇವಾಲಯ : ಮುಂಬಯಿ ನ ದೇವೋನರ್‌ನಲ್ಲಿ ಶನಿಯ ದೇವಾಲಯವಿದೆ. ಚೆಂಬೂರು ಜಂಕ್ಷನ್ನಿನ, ಶಿವಾಜಿ ಪ್ರತಿಮೆಯ ಪೂರ್ವಕ್ಕೆ ಈ ದೇವಾಲಯವು ಇದೆ. (ಮುಂಬಯಿ -ಪುಣೆ -ಬೆಂಗಳೂರು ) ದೇವೋನರ್, ಗೋವಂದಿ, ಪೂರ್ವ - ಎಕ್ಸ್ ಪ್ರೆಸ್ ಹೆದ್ದಾರಿಯಲ್ಲಿದೆ. ಇಲ್ಲಿನ ದೇವಾಲಯದ ಮುಖ್ಯ ದೇವರು, ದೇವ ಶನೀಶ್ವರ :ಸುಂದರವಾದ ಶಕ್ತಿಯುತವಾದ ಏಳು-ಅಡಿ-ಎತ್ತರದ ಕರಿ ಕಲ್ಲಿನ ಪ್ರತಿಮೆಯ ದೇವಾಲಯ ಇದಾಗಿದೆ.
*ಶ್ರೀ ಶನೀಶ್ವರಾಲಯಂ ವೀರಣ್ಣ ಪಲೇಮ್, ಪ್ರಕಾಶಂ (ಜಿಲ್ಲೆ ), ಆಂಧ್ರ ಪ್ರದೇಶ. ಯಾವ ಭಕ್ತರಿಗೆ ಶನಿ ದೋಷ ಇದೆಯೋ ಅಥವಾ ಯಾರು, ಶನಿ ಮಹಾದೆಶೆಯಲ್ಲಿದ್ದಾರೋ,ಅವರು ಈ ದೇವಸ್ಥಾನದಲ್ಲಿ ಬಂದು ತೈಲಾಭಿಷೇಕ (ಸಂಸ್ಕೃತ,ತೆಲುಗು ಮತ್ತು ಮಲಯಾಳಂ ನಲ್ಲಿ ತೈಲ ಅಂದರೆ ಎಣ್ಣೆ). ತೆಲುಗು ) ನಲ್ಲಿ,ನುವ್ವುಲ ನುನೆ (ನುವ್ವುಲು ಅಂದರೆ ಎಳ್ಳು - ನುನೆ ಅಂದರೆ ಎಣ್ಣೆ ಮತ್ತು ಕನ್ನಡ )ದಲ್ಲಿ (ಎಳ್ಳು ಅಂದರೆ ಸೇಸಮೆ ; ಎಣ್ಣೆ ಅಂದರೆ ತೈಲ.ಎಳ್ಳೆಣ್ಣೆ , ಹಿಪ್ಪೆ ಎನ್ನೆಗಳನ್ನು ಭಕ್ತಿಯಿಂದ ತಲೆಯ ಮೇಲಿನಿಂದ ಸುರುವುದಾಗ,ಇಡೀ ವಿಗ್ರಹ ಆ ಎಣ್ಣೆಯಲ್ಲಿ ತೋಯುವಂತೆ ಹಾಕಿ ಅಭಿಷೇಕಿಸಬೇಕು. ಈ ರೀತಿ ಈ ಎಣ್ಣೆಯಿಂದ ಪೂಜೆ ಮಾಡುವುದರಿಂದ ಶನೀಶ್ವರ ತೃಪ್ತನಾಗುತ್ತಾನೆ ಎಂಬ ನಂಬಿಕೆಯಿದೆ.

ಶನೀಶ್ವರ ಇಳಿದುಬರುವುದು :
ಪ್ರತಿ ಶನಿವಾರ ಬೆಳಿಗ್ಗೆ ಸುಮಾರು ೧೦:೩೦ ರ ಸುಮಾರಿಗೆ ಪೂಜಾರಿಯು ಆರತಿ ಮಾಡಿದ ನಂತರ ಶನೀಶ್ವರನು ಪೂಜಾರಿಯ ಮೈ-ಮೇಲೆ ಸ್ವಾಮಿ ')ಇಳಿದು ಬರುತ್ತಾನೆ. ತತ್ ಕ್ಷಣ ಇಡೀ ದೇವಾಲಯ ದ ಆವರಣ ಬದಲಾಗುತ್ತಾದೆ. ಯಾರೇ ಆಗಲೀ ಈ ಬದಲಾವಣೆ ನೋಡಿ -ಅನುಭವಿಸಬಹುದು. ಅನಂತರ ಸ್ವಾಮಿ 'ಯು, ಬಹಳ ಮೊನಚಾದ, ಮೇಲ್ಮುಖವಾಗಿರುವ ಉದ್ದವಾದ ಕಬ್ಬಿಣದ ಮೊಳೆಗಳಿಂದ ನಿರ್ಮಿತವಾದ, ಮುಳ್ಳಿನ ತರದ ಕುರ್ಚಿಯ ಮೇಲೆ ಕೂರುತ್ತಾನೆ. ಕೈ-ಕಾಲು ವಿರಮಿಸುವ ಜಾಗದಲ್ಲಿ ಸಂಪೂರ್ಣವಾಗಿ ಮೊಳೆಯನ್ನು ಮೇಲ್ಮುಖವಾಗಿ ಹೊಡೆಯಲಾಗಿದ್ದು, ಶನೀಶ್ವರನು ಸ್ವಾಮಿ ಯ ಮೇಲೆ ಇಳಿದು ಬಂದ ಮೇಲೆ, ಇಡೀ ದಿನ ಸ್ವಾಮಿಯು ಆ ಕುರ್ಚಿಯ ಮೇಲೆ ಕೂರುತ್ತಾನೆ. ಬಹಳಷ್ಟು ಸಮಯ ಕಣ್ಣು ಮುಚ್ಚಿರುತ್ತದೆ. ಕೆಲವು ಶನಿವಾರಗಳಂದು, ಕುರ್ಚಿಯ ಮೇಲೆ ಸತತವಾಗಿ ೧೨ ರಿಂದ ೧೩ ಗಂಟೆಗಳ ಕಾಲ ಯಾವುದೇ ತೊಂದರೆ, ಅನಾನುಕೂಲವಿಲ್ಲದೆ ಕುಳಿತಿರುತ್ತಾನೆ. ಅನಂತರ ಭಕ್ತರು ನಿಶ್ಯಬ್ದದಿಂದ 'ಸ್ವಾಮಿ'ಯ ಮುಂದೆ ಕೂರುತ್ತಾರೆ. ಬಂದವರು ಒಂದು ಜೊತೆ ಹಳದಿ ನಿಂಬೆಹಣ್ಣನ್ನು ಕೈಯಲ್ಲಿ ಹಿಡಿದು ತರಲು ಹೇಳಲಾಗುತ್ತದೆ, ಅವರ ಸರದಿಗಾಗಿ ಕಾಯುತ್ತಾ ಕೂರುತ್ತಾರೆ. ಸ್ವಾಮಿ ಒಬ್ಬರಾದ ಮೇಲೆ ಒಬ್ಬರು ಬರುವಂತೆ ಕರೆಯುತ್ತಾನೆ. ಭಕ್ತರು ಬಂದು ಒಂದು ಜೊತೆ ನಿಂಬೆಹಣ್ಣನ್ನು ಸ್ವಾಮಿಯ ಮುಂದೆ ಇಡುತ್ತಾರೆ. ಸ್ವಾಮಿಯು ಬಂದ ಭಕ್ತರ ಕೇಳಿಕೆಯನ್ನು, ಸಮಸ್ಯೆಯನ್ನು,ತೊಂದರೆಗಳನ್ನು ಅಥವಾ ದುಃಖಗಳನ್ನು,ಏನೇನು ಹೇಳುತ್ತಾರೋ,ಅದನ್ನು ಕೇಳಿಸಿಕೊಳ್ಳುತ್ತಾನೆ. ಸ್ವಾಮಿಯು ನಂತರ ಅವರ ಸಮಸ್ಯೆಗಳಿಗೆ, ಒತ್ತಡಕ್ಕೆ, ಕಾರಣ /ಘಟನೆಗಳನ್ನು ತಿಳಿಸುತ್ತಾ ಹೋಗುತ್ತಾನೆ. ಅದು 'ಪ್ರಾರಬ್ಧ 'ಆಗಿದ್ದು, ಹಳೇ ಹಿಂದಿನ ಜೀವನದ ಕರ್ಮವಾಗಿದ್ದು, (ಕೆಲಸ ) ಈ ಜನ್ಮಕ್ಕೂ ಸೇರಿ ಬಂದಿರಬಹುದೆಂದು,ಅಂದರೆ ಸಂಸ್ಕೃತದಲ್ಲಿ, ತೆಲುಗು, ಕನ್ನಡ ಮತ್ತು ಮಲಯಾಳಂನಲ್ಲಿ "ಜೀವನ " ಎಂದರ್ಥ. ಅಥವಾ ಸ್ವಾಮಿಯ ವಿವರಣೆಯಂತೆ,ಅವನ ಅಥವಾ ಅವಳ ಸಮಸ್ಯೆಯು ಇಂದಿನ ಹುಟ್ಟಿನ ಕರ್ಮ ವಾಗಿರಬಹುದು ಎಂದು ಹೇಳುತ್ತಾನೆ. ಕೆಲವು ಸಂದರ್ಭಗಳಲ್ಲಿ, ವಾಮಾಚಾರ ತಂತ್ರ (ಬ್ಲಾಕ್ ಮ್ಯಾಜಿಕ್ )ವಾಗಿರಬಹುದು, ಅಂದರೆ ಅದು ಅವರನ್ನು ಕಂಡರೆ ಆಗದವರು, ಶತ್ರುಗಳು ಮಾಡಿಸಿದ್ದಿರಬಹುದು. ಕೆಲವು ಸಲ ಆತ್ಮ (ಉತ್ತೇಜಕ ) ಸತ್ತು ಹೋದವರದ್ದು, ಇಂದಿನ ಜೀವಂತ ವ್ಯಕ್ತಿಗಳ ದೇಹವನ್ನು ಪ್ರವೇಶಿಸಿ ತೊಂದರೆ ಮತ್ತು ಕಷ್ಟಗಳನ್ನು ಕೊಡುತ್ತಿರುವುದಾಗಿರಬಹುದು. 'ಸ್ವಾಮಿ 'ಯು ಕಣ್ಣು ಮುಚ್ಚಿ ಸಮಾಧಾನದಿಂದ ಎಲ್ಲವನ್ನೂ ಆಲಿಸುತ್ತಾನೆ, ನಂತರ ನಿಶ್ಯಬ್ದದಿಂದ್ದಿದ್ದು, ಅವರಿಗೆ ಪ್ರಕ್ಷಾಲನ ,"ಶುಚಿತ್ವ "ಮಾಡಿ, ಪ್ರಾಯಶ್ಚಿತ: ಸಂಸ್ಕೃತ ಮತ್ತು ತೆಲುಗು ನಲ್ಲಿ ಅಥವಾ "ಪಶ್ಚಾತಾಪ "/ಪರಿಹಾರವನ್ನು ಯಜ್ಞ, ಪೂಜಾ, ದಾನ, ಉಪವಾಸ, ಮುಂತಾದವುಗಳ ಮೂಲಕ ಹೇಳಲಾಗುತ್ತದೆ. ಹಲವು ಸಾವಿರ ಜನ ಹೇಳುವಂತೆ, ತಮ್ಮ ಪ್ರಾರ್ಥನೆಯನ್ನು "ಶನೀಶ್ವರ "ನು 'ಸ್ವಾಮಿ 'ಯ ಮುಖಾಂತರ ಉತ್ತರಿಸುತ್ತಾನೆ.
ಇತರೆ ದೇವಾಲಯಗಳು

*ಶನಿ ದೇವಾಲಯದ ಪ್ರಾಂಗಣದಲ್ಲಿ, ಹನುಮಾನ್, ಜಗದೀಶ್ವರ, ಸಾಯಿಬಾಬ ಮತ್ತು ಮಠ ದೇವತೆಗಳ ಜೊತೆಗೆ,ನವಗ್ರಹ ಮಂಟಪವೂ ಸಹ ಇದೆ. ಪವಿತ್ರ ಗರ್ಭಗುಡಿಯಲ್ಲಿ ಎತ್ತರವಾದ,ಸುಂದರವಾದ ಶನೀಶ್ವರ ಮೂರ್ತಿಯು ಜ್ಯೇಸ್ಥ ದೇವಿಯ ಜೊತೆ ವಿರಾಜಮಾನನಾಗಿದ್ದಾನೆ. ಅವನ ಎಡಗಡೆಗೆ ಹನುಮಾನ್ ಮತ್ತು ಬಲಗಡೆಗೆ ಜಗದೀಶ್ವರ ಸ್ವಾಮಿಯ ವಿಗ್ರಹಗಳಿವೆ..
*ಶನಿ ಶಿಂಗನಪುರ – ಶನಿ ಮಹಾರಾಜನಿಗೆ ಇನ್ನೊಂದು ಮುಖ್ಯವಾದ ದೇವಸ್ಥಾನ ಶಿಂಗನಪುರದಲ್ಲಿದೆ.ಇದು ಭಾರತದ ಮಹಾರಾಷ್ಟ್ರದಲ್ಲಿದೆ. ಶಿಂಗನಪುರವು ಶಿರಡಿ ಮತ್ತು ಔರಂಗಾಬಾದ್ ಗಳ ನಡುವೆ ಇದೆ. ಇದು ಉದ್ಭವ ಮೂರ್ತಿ ("ಸ್ವಯಂಭು " )ಭೂಮಿಯೋಳಗಿನಿಂದ ಕಪ್ಪಾದ,ಆದರೆ ಸುಂದರವಾದ ಒಂದು ಕಲ್ಲಿನ ಉದ್ಭವವಾಗಿದೆ. ಇದರ ಕಾಲಾವಧಿ ಯಾವಾಗೆಂದು ಯಾರಿಗೂ ತಿಳಿದಿಲ್ಲವಾದರೂ, ಸ್ವಯಂಭು ಶನೀಶ್ವರನು ನೆನಪೇ ಇಲ್ಲದಷ್ಟು ಕಾಲದಿಂದ,ಅಂದರೆ ಅಂದಿನ ಕುರುಬರು ಕಂಡುಹಿಡಿದ ದಿನದಿಂದ ಅಸ್ಥಿತ್ವದಲ್ಲಿದೆ. ಕಲಿಯುಗದ ಪ್ರಾರಂಭದಿಂದಲೂ ಇದು ಅಸ್ಥಿತ್ವದಲ್ಲಿದೆ ಎಂದು ನಂಬಲಾಗಿದೆ .
*ಸ್ವಯಂಭು (=ಸಂಸ್ಕೃತದಲ್ಲಿ ತನಗೆ ತಾನೇ ಉದ್ಭವಿಸಿದ )ಕಥೆಯು ಜನರ ಬಾಯಿಂದ ಬಾಯಿಗೆ ಹಲವು ಸಾವಿರ ವರ್ಷಗಳಿಂದ, ತಲೆಮಾರುಗಳಿಂದ ಬಂದ ಬಗೆಯೆಂದರೆ: ಕುರಿಕಾಯುವವರು ಚೂಪಾದ ಕಬ್ಬಿಣದ ಕೋಲಿನಿಂದ ಕಲ್ಲನ್ನು ಮುಟ್ಟಿದಾಗ,ಕಲ್ಲು ರಕ್ತವನ್ನು ಸುರಿಸಲು ಆರಂಭಸಿತಂತೆ. ಇದರಿಂದ ಕುರಿ ಕಾಯುವವರು ಆಶ್ಚರ್ಯ ಚಕಿತರಾಗಿ, ಇಡೀ ಹಳ್ಳಿಯ ಜನ ಅಲ್ಲಿ ಸೇರಿ ಪವಾಡವನ್ನು ಕಂಡರಂತೆ. ಅಂದು ರಾತ್ರಿಯೂ ದೇವ ಶನೀಶ್ವರನು ಹಲವು ಭಕ್ತರ ಕನಸಿನಲ್ಲಿ ಬಂದನಂತೆ. ಕುರಿ ಕಾಯುವವನಿಗೆ ಕನಸಿನಲ್ಲಿ ಬಂದು, ತಾನು "ಶನೀಶ್ವರ "ಎಂದು ಹೇಳಿಕೊಂಡನಂತೆ. ಹಾಗೆಯೇ ಸುಂದರವಾಗಿ ಒಂದೇ ರೀತಿಯಾಗಿ ಕಾಣುವ ಕರಿ-ಕಲ್ಲು ತನ್ನದೇ ಸ್ವಯಂಭು (ಸ್ವಯಂ-ಉದ್ಭವ) ಅಂತೆ. .ಕುರುಬರು ಪ್ರಾರ್ಥಿಸುತ್ತಾ, ನಿಮ್ಮ ದೇವಸ್ಥಾನ ಕಟ್ಟಿಸಬಹುದಾ ಎಂದು ಕೇಳಿದರಂತೆ. ಇದಕ್ಕೆ,ಶನಿ ಮಹಾತ್ಮನು ಉತ್ತರಿಸುತ್ತಾ,ತನಗೆ ಯಾವುದೇ ಚಾವಣಿಯು ಬೇಡವೆಂದೂ,ಇಡೀ ಆಗಸವೇ ತನೆಗೆ ಚಾವಣಿ ಎಂದು, ತಾನು ಹೀಗೆ ಆಗಸದ ಕೆಳಗೇ ಇರುವುದಾಗಿ ಹೇಳಿದನಂತೆ. ಕುರುಬರಿಗೆ ತನಗೆ ಪ್ರತಿನಿತ್ಯವೂ ಪೂಜೆ ಸಲ್ಲಿಸಬೇಕೆಂದು, ಪ್ರತಿ ಶನಿವಾರ ತಪ್ಪದೇ'ತೈಲಾಭಿಷೇಕ' ಮಾಡಬೇಕೆಂದು ಹೇಳುತ್ತಾನಂತೆ. ಹಾಗೆಯೇ ಇಡೀ ಗ್ರಾಮದಲ್ಲಿ,ಡಕಾಯಿತರು,ಕಳ್ಳರು,ಲೂಟಿಕಾರರು ಇಲ್ಲದಂತೆ ನೋಡಿಕೊಳ್ಳುವುದಾಗಿ ಭಾಷೆ ಇತ್ತನಂತೆ. ಹೀಗಾಗಿ ಶನೀಶ್ವರನನ್ನು ಇಂದಿಗೂ ಸಹ ತೆರೆದ ಸ್ಥಳದಲ್ಲಿ ಚಾವಣಿಯಿಲ್ಲದೆ ಇರುವುದನ್ನು ಕಾಣಬಹುದಾಗಿದೆ. ಇಂದಿಗೂ ಈ ಗ್ರಾಮದಲ್ಲಿನ ಯಾವುದೇ ಮನೆ,ಅಂಗಡಿ,ದೇವಾಲಯಗಳಿಗೆ ಬಾಗಿಲುಗಳು ಇಲ್ಲದೆ ಇರುವುದನ್ನು ಕಾಣಬಹುದಾಗಿದೆ. ಇಲ್ಲಿನ ಅಂಚೆ-ಕಚೇರಿಗೂ ಸಹ ಬಾಗಿಲು ಇಲ್ಲದೆ ಇರುವುದನ್ನು ನೋಡ ಬಹುದಾಗಿದೆ. ಬೀಗ ಹಾಕುವ ಬಗ್ಗೆ ಇಲ್ಲಿ ಯಾರೂ ಮಾತನಾಡುವುದಿಲ್ಲ. ಶನೀಶ್ವರನ ಹೆದರಿಕೆಯಿಂದಾಗಿ, ಇಲ್ಲಿನ ಮನೆ, ಗುಡಿಸಲುಗಳು, ಅಂಗಡಿಗಳು ಮುಂತಾದವುಗಳಿಗೆ ಶನೀಶ್ವರನ ದೇವಾಲಯದಿಂದ ಒಂದು ಕಿಲೋಮೀಟರ್ ಸುತ್ತಳತೆಯೊಳಗೆ ಬಾಗಿಲುಗಳಾಗಲಿ, ಬೀಗಗಳಾಗಲಿ, ಇರುವುದಿಲ್ಲ. ಈ ಶನಿ ಶಿಂಗನಪುರದಲ್ಲಿ ಈವರೆವಿಗೂ ಕಳ್ಳತನವಾಗಲೀ, ದರೋಡೆಗಳಾಗಲಿ, ಆಗಿರುವುದಿಲ್ಲ. ಕಳ್ಳತನ ಮಾಡಲು ಪ್ರಯತ್ನಿಸಿದ ಕೆಲವರಿಗೆ ರಕ್ತವಾಂತಿಯಾಗಿದ್ದು, ಕಳ್ಳತನ ಮಾಡಿದ ಕೆಲವೇ ನಿಮಿಷಗಳಲ್ಲಿ, ಸುತ್ತಳತೆಯನ್ನು ಬಿಡುವುದರೊಳಗೆ ಸಾವನ್ನು ಅಪ್ಪಿರುತ್ತಾರೆ. ಇನ್ನು ಹಲವರಿಗೆ ಬೇರೆ ರೀತಿಯ ಶಿಕ್ಷೆಗಳಾದಂತಹ ದೀರ್ಘ ಖಾಯಿಲೆ, ಮಾನಸಿಕ ಅಸ್ಥಿರತೆ ಮುಂತಾದವುಗಳು ಘಟಿಸಿವೆ. ಈ ಶನಿ ಶಿಂಗನಪುರಕ್ಕೆ ಪ್ರತಿದಿನ ಸಾವಿರಾರು ಭಕ್ತರು ಬಂದು ಶನೇಶ್ವರನಿಗೆ ಪ್ರಾರ್ಥನೆಯನ್ನು ಸಲ್ಲಿಸುತ್ತಾರೆ. ಶನಿವಾರಗಳಂದು ಈ ಸ್ಥಳ ಜನದಟ್ಟಣೆಯಿಂದ ಕೂಡಿರುತ್ತದೆ. ಶನಿ ತ್ರಯೋದಶಿಯು ಈತನಿಗೆ ಸಂಭ್ರಮದ ದಿನವಾಗಿರುತ್ತದೆ. ಹಾಗೆಯೇ ಶನಿವಾರದಂದು ಬೀಳುವ 'ಅಮಾವಾಸ್ಯೆ '( ಸಂಸ್ಕೃತ,ತೆಲುಗು, ಕನ್ನಡ,ಮಲಯಾಳಂನಲ್ಲಿ ನ್ಯೂ ಮೂನ್ ಡೇ ) ಶನೀಶ್ವರನಿಗೆ ಬಹಳ ಪ್ರಿಯವಾದ ದಿನವಾಗಿದೆ. ಸಾವಿರಾರು ಭಕ್ತರು ಇಲ್ಲಿಗೆ ಬಂದು ಪೂಜೆಯನ್ನು ಸಲ್ಲಿಸುತ್ತಾರೆ ಮತ್ತು ಆಶೀರ್ವಾದವನ್ನು ಬೇಡುತ್ತಾರೆ.

ಶನಿರಾಯನ ಒಂದು ಮಂತ್ರಹೀಗಿದೆ.
ನೀಲಾಂಜನ ಸಮಾಭಾಸಂ
ರವಿಪುತ್ರಂ ಯಮಾಗ್ರಜಂ |
ಛಾಯಾ ಮಾರ್ತಾಂಡ ಸಂಭೂತಂ
ತಂ ನಮಾಮಿ ಶನೈಶ್ಚರಂ

thumb|right| ಪ್ರಪಂಚದ ಅತ್ಯಂತ ಎತ್ತರವಾದ 'ಶನಿ' ದೇವರ ಮೂರ್ತಿ ಶನಿಧಾಮ್ ನಲ್ಲಿದೆ, 21 ಅಡಿ ಎತ್ತರ, ಅಷ್ಟಧಾತುವಿನಿಂದ ಮಾಡಲ್ಪಟ್ಟಿದೆ.|link=Special:FilePath/Pht-3.gif

thumb|right|ಶ್ರೀ ಶನೀಶ್ವರ ದೇವಸ್ಥಾನ, ನೆರುಲ್, ನವಿ ಮುಂಬಯಿ, ಮಹಾರಾಷ್ಟ್ರ
ಮುಂಬಯಿನಲ್ಲಿ ಶ್ರೀ ಶನೀಶ್ವರ ದೇವಸ್ಥಾನಗಳು

ಮುಂಬಯಿನಲ್ಲಿ ಹಲವಾರು ಶ್ರೀ ಶನೀಶ್ವರಸ್ವಾಮಿ ದೇವಸ್ಥಾನಗಳು ಇವೆ.
# ಶಂಕೇಶ್ವರ ನಗರದ, ಮಾಂಪಡ ರಸ್ತೆಯಲ್ಲಿ ದೊಂಬಿವ್ಲಿಯಲ್ಲಿ ಒಂದು ಸುಂದರ ಶನಿ ದೇವಾಲಯವಿದೆ. ಆರತಿ ಮತ್ತು ಪ್ರತಿ ಶನಿವಾರ ರಾತ್ರಿ ೮ ರ ಸುಮಾರಿಗೆ ಸಾವಿರಾರು ಭಕ್ತರು ಸೇರಿ,ದೇವ ಶನಿಯ ಆರತಿ ಹಾಗು ಸ್ತೋತ್ರವನ್ನು ಮಾಡುತ್ತಾರೆ.

# ಶ್ರೇಯಸ್ ಸಿನಿಮಾ ಮಂದಿರದ ಬಳಿ,(ಪಶ್ಚಿಮ )ಘಾಟ್ಕೊಪರ್ ಹತ್ತಿರ,ನಾಗೇಶ್ವರ ಪಾರ್ಶ್ವನಾಥಜಿ ಜೈನ ದೇವಾಲಯದ ಪಕ್ಕ,ಇನ್ನೊಂದು ಮಂದಿರವು ಇದೆ.

# ವಿಠಲವಾಡಿ ( ಕೇಂದ್ರ-ರೈಲು )ರೈಲು-ನಿಲ್ದಾಣದ ಬಳಿ,(ಪೂರ್ವ ) ಕಲ್ಯಾಣ- ಕಟೆಮನೆವ್ಲಿ ಬಳಿಯಲ್ಲಿ ಶ್ರೀ ಶನಿ ಮಂದಿರ ಇದೆ.

# ಶ್ರೀ ಶನಿ ಮಂದಿರವು, ಸರ್ವೀಸ್ ರಸ್ತೆ, ಪೂರ್ವ ಖಾರ್, ಪಶ್ಚಿಮ ಎಕ್ಸ್ ಪ್ರೆಸ್ ರಾಷ್ಟ್ರೀಯ ಹೆದ್ದಾರಿ,ಸುಮಾರು ೫೦೦ ಮೀಟರ್ ವಕೊಲ ಸಿಗ್ನಲ್ ಗೆ ಮುಂಚಿತವಾಗಿ, ಮುಂಬಯಿನಿಂದ ಉಪನಗರಗಳಿಗೆ ಹೋಗುವ ದಾರಿಯಲ್ಲಿ ಸಿಗುತ್ತದೆ.

# ಬೋರಿವಲಿ (ಪೂರ್ವ ),ಸವರ್ಪದ ರಾಷ್ಟ್ರೀಯ ಉದ್ಯಾನದಿಂದ ೧೫ ನಿಮಿಷದ ನಡೆಗೆಯಷ್ಟು ದೂರದಲ್ಲಿ ಶ್ರೀ ಶನಿ ಮಂದಿರ ಇದೆ.

# ಜೋಗೇಶ್ವರಿ (ಪೂರ್ವ )ಮೇಘವಾಡಿಯಲ್ಲಿರುವ ಶನಿ ದೇವಾಲಯದಲ್ಲಿ,ಭಕ್ತರು ಶನಿ ಮಹಾತ್ಮನ ಕಥೆಯನ್ನು ಮಧ್ಯಾಹ್ನ ೧೨ ರಿಂದ ಸಂಜೆ ೬ ರ ವರೆಗೆ ಶನಿವಾರದ ಸಂಜೆಗಳಲ್ಲಿ ಕೇಳುವ ವ್ಯವಸ್ಥೆಯಿದೆ.

# ಸೆಕ್ಟರ್ -೧೧, ನೆರುಲ್ (ಪೂರ್ವ ), ನವಿಮುಂಬಯಿ ಬಳಿ ಮತ್ತೊಂದು ದೇವಾಲಯವಿದೆ.

# ಬಟ್ಟಿಪಡದಲ್ಲಿ ಶ್ರೀ ಶನಿ ಮಂದಿರ, ಬಂಡುಪ್ ( ಪಶ್ಚಿಮ), ಮುಂಬಯಿ.

*ಭಾರತದ ಹಲವಾರು ಕಡೆಗಳಲ್ಲಿ, ನವಗ್ರಹಗಳಿಗಾಗಿ ಒಂಭತ್ತು ಸಮೂಹ ದೇವಾಲಯಗಳಿದ್ದು, ಅಂತಹ ಒಂದು ಗುಂಪಿನ ದೇವಸ್ಥಾನವು ಭಾರತದ,ತಮಿಳು ನಾಡು ರಾಜ್ಯದ,ಕುಂಭಕೋಣಂ ನಗರದ ಬಳಿ ಇದೆ. ತಿರುನಲ್ಲಾರ್‌ನಲ್ಲಿ ಶನಿ ಮಹಾತ್ಮನ ಪವಿತ್ರ ದೇವಾಲಯ ಇದೆ. ಈ ದೇವಸ್ಥಾನವು ದರ್ಬಾರಣ್ಯೇಶ್ವರನಿಗೆ ಮೀಸಲಾಗಿದೆ.ಶಿವ ನ ಪ್ರತಿರೂಪ ಇದಾಗಿದೆ. ಶನಿ ಮಹಾತ್ಮನು ಗೋಡೆಯ ಹಿಂದೆ ಇರುತ್ತಾನೆ. ಈ ದೇವಾಲಯದಲ್ಲಿ, ಶನಿ ಮಹಾತ್ಮನು ಕೊಡುಗೆ ನೀಡುವವನಾಗಿರುತ್ತಾನೆ. ತಿರುನಲ್ಲಾರ್‌ಗೆ ಹತ್ತಿರದಲ್ಲಿ ಪಾಂಡಿಚೆರಿ ಇದೆ, ಇಲ್ಲಿ ಶನೀಶ್ವರನಿಗೆ ಬಹಳ ಪ್ರಾಮುಖ್ಯತೆ ಇದೆ. ಶನಿ ದೆಶೆ ನಡೆಯುವ ಸಂದರ್ಭದಲ್ಲಿ ಸಾವಿರಾರು ಭಕ್ತರು ಬಂದು ಇಲ್ಲಿ ದರ್ಶನವನ್ನು ಪಡೆಯುತ್ತಾರೆ.
*ಬೇರೆ ಬೇರೆ ಸ್ಥಳಗಳಲ್ಲಿನ ದೇವಾಲಯಗಳು :ಫತೆಹ್ ಪುರ್ ಬೆರಿಯಲ್ಲಿರುವ, ಶನಿಧಾಮ್‌ನ- ಶನಿ ದೇವಾಲಯ, ಚತ್ತರ್ ಪುರ್ ದೇವಾಲಯದಿಂದ ಸುಮಾರು ೬ ಕಿ. ಮಿ. ದೂರ ಮತ್ತು ಕುತುಬ್ ಮಿನಾರ್ ನಿಂದ ೧೬ ಕಿ ಮಿ ದೂರದಲ್ಲಿ, ಭಾರತದ, ದಕ್ಷಿಣ ದೆಹಲಿಯ ಮೆಹ್ರುಲಿ ಬಳಿ,ದೇವಾಲಯವಿದೆ. ವಿಶ್ವದಲ್ಲಿಯೇ ಅತಿ ಎತ್ತರವಾದ (೨೧ ಅಡಿ ಎತ್ತರ ) ಶನಿ ವಿಗ್ರಹವಿದ್ದು, ಅಷ್ಟಧಾತು ಮತ್ತು ಪ್ರಾಕೃತಿಕ ಕಪ್ಪು ಶಿಲೆಯಿಂದ ನಿರ್ಮಿಸಲ್ಪಟ್ಟಿದೆ. ಹಲವು ಭಕ್ತರು ಪ್ರತಿ ಶನಿವಾರ ಬಂದು ಪ್ರಾರ್ಥನೆ ಮಾಡುತ್ತಾರೆ. ಶನಿ ಅಮಾವಾಸ್ಯೆಯ ದಿನ ಕಾಳಸರ್ಪ, ಸಾಡೇ ಸಾತಿ ಮತ್ತು ಧೈಯಗಳಿಗೆ ವಿಶೇಷ ಪೂಜೆಯನ್ನು ಮಾಡಲಾಗುತ್ತದೆ, ಶನಿಯನ್ನು ಸಂತೃಪ್ತಿ ಗೊಳಿಸಲು ವಿಶೇಷ ದಿನಗಳಲ್ಲಿ ಮುಖ್ಯ ಪೂಜೆಯನ್ನು ಮಾಡಲಾಗುತ್ತದೆ.
*ವಾಡ ತಿರುನಲ್ಲರ್ ಶ್ರೀ ಶನೀಶ್ವರ ದೇವಾಲಯ - ಈ ದೇವಾಲಯವು ಭಾರತದ ಚೆನ್ನೈನ, ಪಶ್ಚಿಮ ಮಾಮ್ಬಳಂ, ವೆಂಕಟಾಚಲಂ ಬೀದಿಯಲ್ಲಿ ನೆಲೆಯಾಗಿದೆ. ಈ ದೇವಸ್ಥಾನದಲ್ಲಿ ಶ್ರೀ ಶನಿ ಭಗವಾನನು ತನ್ನ ಹೆಂಡತಿ, ಶ್ರೀ ನೀಲಾಂಬಿಕೆ ಜೊತೆಗಿರುವುದನ್ನು ಕಾಣಬಹುದು. ಈ ದೇವಸ್ಥಾನದಲ್ಲಿ ಶ್ರೀ ವಿನಾಯಕ, ಶ್ರೀ ದುರ್ಗಾ ಮತ್ತು ಶ್ರೀ ಪಂಚಮುಖ ಹನುಮಾನ್ ವಿಗ್ರಹಗಳಿವೆ.
*ಮತ್ತೊಂದು ದೇವಸ್ಥಾನ ಮಧುರೈನ, ಥೇಣಿಯಿಂದ ೨೦ ಕಿ.ಮಿ. ದೂರದಲ್ಲಿ ಕುಚನೂರ್ ಬಳಿ ಇದೆ. ಇಲ್ಲಿಯ ಮಹಾತ್ಮನು ಸ್ವಯಂಭು (ಸ್ವತಹ -ಕಾಣಿಸಿಕೊಂಡ ) ಸ್ವಯಂ ಉದ್ಭವ ಮೂರ್ತಿಯಾಗಿದೆ. ಈ ನಗರದ ಹೆಸರು, ಕುಬ್ಜನ್ ಎಂಬ ಹೆಸರಿನಿಂದ ಬಂದುದಾಗಿದೆ. ಶನಿಯ ಮತ್ತೊಂದು ಹೆಸರು (ಕುಬ್ಜನೂರ್ )ಆಗಿದ್ದು,ಸಾಮಾನ್ಯವಾಗಿ ಕುಚ್ಚನೂರ್ ಎಂದು ಹೇಳಲಾಗುತ್ತದೆ. ಇಲ್ಲಿ ವಿಶೇಷವಾಗಿ ಗುರು ಭಗವಾನ್ ವಿಗ್ರಹವಿದ್ದು,ಉತ್ತರಾಭಿಮುಖವಾಗಿದೆ. ಹೊಸ ಆಂಜನೇಯನ ದೇವಸ್ಥಾನವನ್ನು ಕಟ್ಟಲಾಗಿದೆ. ಶನಿ ಭಗವಾನ್ ದೇವಾಲಯದ ವಿಶೇಷವೆಂದರೆ, ಪ್ರಸಾದವನ್ನು ಮೊದಲು ಕಾಗೆಗಳಿಗೆ ನೀಡಿ ನಂತರ ಭಕ್ತರಿಗೆ ಪ್ರಸಾದವನ್ನು ನೀಡಲಾಗುತ್ತದೆ. ಕಾಗೆಗಳು ಪ್ರಸಾದವನ್ನು ತಿರಸ್ಕರಿಸಿದರೆ, ಮತ್ತೊಮ್ಮೆ ಶನಿಮಹಾತ್ಮನಿಗೆ ನೀಡಿ ಮತ್ತೊಮ್ಮೆ ಕಾಗೆಗಳಿಗೆ ನೀಡಲಾಗುತ್ತದೆ.ಆಗ ಅವು ಪ್ರಸಾದವನ್ನು ಸ್ವೀಕರಿಸುತ್ತವೆ. ಇಲ್ಲಿನ ವಿಗ್ರಹವು ಸ್ವಯಂಭು ಉದ್ಭವ ಲಿಂಗವಾಗಿದ್ದು,ಕೇಸರೀ ಬಣ್ಣದ ಮಿಶ್ರಣ {ತಮಿಳಿನಲ್ಲಿ ಸಿಂಧೂರ} ವನ್ನು ಹಚ್ಚ ಲಾಗಿದೆ. ವಿಗ್ರಹಕ್ಕೆ ೬ ಕಣ್ಣುಗಳಿದ್ದು, ನೋಡಲು ಸುಂದರವಾಗಿದೆ.ಒಮ್ಮೆ ಅವನ ದರ್ಶನ ಪಡೆದ ಮೇಲೆ,ನಮ್ಮ ಎಲ್ಲಾ ತೊಂದರೆ,ಸಮಸ್ಯೆಗಳಿಂದ ದೂರಾಗುತ್ತೇವೆ.
*ಅದಂಬಕ್ಕಂನ ಇ.ಬಿ.ಕಾಲೋನಿಯಲ್ಲಿ ದೇವಿ ನಾಗಮುತ್ತು ಮಾರಿಯಮ್ಮ ದೇವಾಲಯದ ಒಳಗೆ ವಿಶ್ವರೂಪ ಸರ್ವಮಂಗಳ ಶನೀಶ್ವರ ಭಗವಾನ್ ಸನ್ನಿಧಿಯು ಇದೆ.
* ಸಿಂಗಪೂರ್ ನ ಪಯಲೇಬರ್ ಈಶ್ವರನ ದೇವಸ್ಥಾನದ ಒಳಗಿನ ಶನೀಶ್ವರರ ಸನ್ನಿಧಿ : ಪಯ ಲೇಬರ್ ನಲ್ಲಿರುವ ಶಿವನ ದೇವಾಲಯದಲ್ಲಿ ಶನೀಶ್ವರ ಭಗವಾನನ ಪೂರ್ಣವಾಗಿ ನಿಂತಿರುವ ವಿಗ್ರಹದ ಪ್ರತ್ಯೇಕ ಸನ್ನಿಧಿ ಇದೆ. ( ಅಲ್ಜುನಿಯದ್ ಎಂ ಆರ್ ಟಿ ಬಳಿ, ಇಳಿದು ಮತ್ತು ಕೆಲವು ನಿಮಿಷಗಳ ನಡಿಗೆ ). ಶನಿ ಭಾಗವಣನ ಜೊತೆಗೆ ಎರಡೂ ಕಡೆ ದೀಪ ಮಂಟಪವಿದ್ದು, - ಗೋಡೆಯಲ್ಲಿ ನೂರಾರು ಎಣ್ಣೆ -ದೀಪಗಳನ್ನು ಇಡುವ ವ್ಯವಸ್ಥೆಯಾಗಿದೆ. ಶನಿವಾರದಂದು ಹೋದಾಗ ಒಂದು ಸುಂದರ ದೀಪಗಳನ್ನು ಹಚ್ಚಿದ ನೋಟವನ್ನು ಕಾಣಬಹುದಾಗಿದೆ. ಭಕ್ತರು ಎಳ್ಳೆಣ್ಣೆಯಲ್ಲಿ ದೀಪವನ್ನು ಹಚ್ಚಿ, ಓಂ ಶನೀಶ್ವರಾಯ ನಮಃ ಎಂದು ಸ್ತುತಿಸುತ್ತಾರೆ.:
*ಶ್ರೀ ಶನೈಶ್ಚರ ದೇವಾಲಯ, ಅಂತರ ರಾಷ್ಟ್ರೀಯ ವಿಮಾನ ನಿಲ್ದಾಣದ ಬಳಿ, ಬಾಜ್ಪೆ, ಮಂಗಳೂರು, ಕರ್ನಾಟಕ, ಇಂಡಿಯಾ (೦೮೨೪- ೨೨೫೨೫೭೩) ಯಾವ ಭಕ್ತರಿಗೆ ಶನಿ ದೋಷ ಇದೆಯೋ ಅಥವಾ ಯಾರು ಶನಿ ಮಹಾದೆಶೆಯಲ್ಲಿ ಇರುತ್ತಾರೋ ಅವರು ಈ ದೇವಸ್ಥಾನಕ್ಕೆ ಬಂದು, ಎಳ್ಳು ಎಣ್ಣೆ ಸೇವೆಯನ್ನು ( ಕನ್ನಡದಲ್ಲಿ ಎಳ್ಳು ಅಂದರೆ ಸೇಸಮೆ - ಎಣ್ಣೆ ಅಂದರೆ ತೈಲ) ಪ್ರತೀ ಶನಿವಾರದಂದು ಭಕ್ತಿಯಿಂದ ಸಲ್ಲಿಸುತ್ತಾರೆ. ಎಳ್ಳು ಎಣ್ಣೆ ಸೇವೆಯಿಂದ ಶನೀಶ್ವರನು ಸಂತೃಪ್ತನಾಗುತ್ತಾನೆ,ಎಂಬ ನಂಬಿಕೆಯಿದೆ.
*ಶ್ರೀ ಶನೈಶ್ಚರ ದೇವಾಲಯದ ಗರ್ಭಗುಡಿಯಲ್ಲಿ ಮಹಾ ಗಣೇಶ,ತಾಯಿ ದುರ್ಗಾ ಮತ್ತು ಮಹಾ ಶನೈಶ್ವರ ವಿಗ್ರಹಗಳನ್ನು ಕೆತ್ತಲಾಗಿದೆ.
*ಶನಿ ಗ್ರಹವು ಕಾರಕನಾಗಿದ್ದು, ಎಚ್ಚರಿಕೆ, ದೀರ್ಘಕಾಲದ ತೊಂದರೆಯ, ದುಃಖದ, ವಯಸ್ಸಾದ ಸಾವಿನ, ಶಿಸ್ತಿನ, ಅಡೆ-ತಡೆಗಳ,ಜವಾಬ್ದಾರಿತನದ, ತಡವಾಗುವ, ಗುರಿಯ ನಾಯಕತ್ವದ, ಅಧಿಕಾರತ್ವದ, ನಮ್ರತೆಯ, ಭಕ್ತಿಯ, ಅನುಭವದಿಂದ ಬಂದ ಜಾಣತನದ ಪ್ರತೀಕವಾಗಿದ್ದು, ಹಾಗೆಯೇ ನಿರಾಕರಣೆ ವ್ಯಾಮೋಹ ರಹಿತ,ದೈವತ್ವ, ಕಷ್ಟ ಪಡುವ ಜಾಯಮಾನ, ಸಂಘಟನೆ, ವಾಸ್ತವ ಮತ್ತು ಸಮಯ ಕೂಡ ಆಗಿದೆ.


ತಂದೆ ತಾಯಿ :ತಂದೆ- ಸೂರ್ಯ ದೇವ (ಸೂರ್ಯ) ಮತ್ತು ತಾಯಿ -ಛಾಯಾ ಅಥವಾ ವಿಕ್ಷುಭ.
ವಾಹನ (ಗಾಡಿ/ಬಂಡಿ ): ಕಾಗೆ
ಇತರ ಹೆಸರುಗಳು : ಶನೈಶ್ಚರ , ಅಸಿತ, ಸಪ್ತರ್ಚಿ, ಕ್ರೂರ ದೃಷ್ಟಿ , ಕ್ರೂರ ಲೋಚನ, ಪಂಗು, ಮಂದು
ಶನೈಶ್ಚರ ದೇವರ ಮಂತ್ರಗಳು

|| ನೀಲಾಂಜನ ಸಮಭಾಸಂ ರವಿಪುತ್ರಂ ಯಮಾಗ್ರಜಂ ಛಾಯಾ ಮಾರ್ತಂಡ ಸಂಭೂತಂ ತಮ್ ನಮಾಮಿ ಶೈಶ್ಚರಂ ||
|| ಓಂ ನೀಲಂಭಾರಾಯ ವಿಧ್ಮಹೆ ಸೂರ್ಯ ಪುತ್ರಾಯ ಧೀಮಹಿ ತನ್ನೋ ಸೂರಿ ಪ್ರಚೋದಯಾತ್ ||
|| ಓಂ ಪ್ರಾಂ ಪ್ರೇಂ ಪ್ರುಂ ಶಂ ಶನೀಶರಾಯ ನಮಃ ||
ಶನಿ ಗಾಯತ್ರಿ ಮಂತ್ರ : || ಓಂ ಸನೈಸ್ಚರಾಯ ವಿಧ್ಮಹೆ ಸೂರ್ಯಪುತ್ರಾಯ ಧೀಮಹಿ ತನ್ನೋ ಮಂದ ಪ್ರಚೋದಯಾತ್ ||
"ಬ್ರಹ್ಮಾಂಡ ಪುರಾಣ ” ದಲ್ಲಿನ " ನವಗ್ರಹ ಪೀಡಾಹರ ಸ್ತೋತ್ರಂ ":|| ಸೂರ್ಯ ಪುತ್ರೋ ದೀರ್ಘದೇಹೋ ವಿಶಾಲಾಕ್ಷಃ ಶಿವಪ್ರಿಯಃ ಮಂದಚಾರಃ ಪ್ರಸನ್ನಾತ್ಮಾ ಪೀಡಂ ಹರತು ಮೇ ಶನಿ ||
ಮೂಲ ಮಂತ್ರ : ||ಓಂ ಶಂ ಶನೈಸ್ಕಾರ್ಯಯೇ ನಮಃ ||
ಜೈನತತ್ವದಲ್ಲಿ ಶನಿ

ಯಾರು ದೇವನಾದ ಮುನಿಸುವರತನನ್ನು ಪ್ರಾರ್ಥಿಸುತ್ತಾರೋ ಅವರು ಶನಿಯಿಂದ ರಕ್ಷಿಸಲ್ಪಡುತ್ತಾರೆ, ಹಾಗೆಯೇ ಅವರು ದೇವ ಮುನಿಸುವರತ ಸ್ವಾಮಿಯ ಭಕ್ತರಾಗಿರಬೇಕು- ೨೦ನೇ ಜೈನ ತೀರ್ಥಂಕರ ).

*ಶ್ರೀ ಶನೈಶ್ಚರ ದೇವಾಲಯ, ಹಿರೇಮಠ, ಗಂಗಾಪೂರ ರೋಡ, ರಾಣೇಬೆನ್ನೂರ, ಹಾವೇರಿ ಜಿಲ್ಲೆ.== ಶನಿ ತೀರ್ಥಯಾತ್ರೆಗಳು ==
*ಶ್ರೀ ಶನೈಶ್ಚರ ದೇವಾಲಯ - ಮಂಗಳೂರು ಅಂತರ ರಾಷ್ಟ್ರೀಯ ನಿಲ್ದಾಣದ ಬಳಿ , ಮಂಗಳೂರು, ಕರ್ನಾಟಕ
*ಶ್ರೀ ಶನಿ ಮಹಾತ್ಮಾ ದೇವಾಲಯ - ಪಾವಗಡ, ತುಮಕೂರು ಜಿಲ್ಲೆ, ಕರ್ನಾಟಕ ರಾಜ್ಯ.
*ಲಾರ್ಡ್ ಶನಿ ದೇವಾಲಯ - ಗ್ವಾಲಿಯರ್ ಕೋಕಿಲವನ್, ವೃಂದಾವನ .
* ಶ್ರೀ ಶನಿ ದೇವಾಲಯ - ಬೀದ್ಹ್, ಮಹಾರಾಷ್ಟ್ರ.
* ಶ್ರೀ ಶನಿ ಕ್ಷೇತ್ರ - ನಸ್ತಂಪುರ್, ಮಹಾರಾಷ್ಟ್ರ.
* ಶ್ರೀ ಶನಿ ಕ್ಷೇತ್ರ - ಮಾಡೆಲ್ ತೀರ್ಥ ನಂದುರ್ ಬಾರ್, ಮಹಾರಾಷ್ಟ್ರ.
*ಶ್ರೀ ಶನಿ ಕ್ಷೇತ್ರ - ರಾಮೇಶ್ವರ ತೀರ್ಥ.
*ಶ್ರೀ ಶನಿ ತೀರ್ಥ - ತಿರುನಲರು, ಪುದುಚೆರಿ.
*ಶ್ರೀ ಶನಿ ಮಂದಿರ ತೀರ್ಥ - ಉಜ್ಜೈನಿ.
*ಶ್ರೀ ಶನಿ ಶಿಂಗ್ನಾಪುರ - ಮಹಾರಾಷ್ಟ್ರ.
*ಶ್ರೀ ಶನಿ ತೀರ್ಥ ಕ್ಷೇತ್ರ - ಅಸೋಲ, ಫತೆಹಪೂರ್ ಬೆರಿ, ಮೆಹ್ರುಲಿ, ಡೆಲ್ಲಿ.
*ಶ್ರೀ ಸಿದ್ಧ ಶಕ್ತಿ ಪೀಠ - ಶನಿಧಾಮ್,
*ಶ್ರೀ ಶನಿ ದೇವಸ್ಥಾನ - ಮಡಿವಾಳ, ಬೆಂಗಳೂರು.
*ಶನೈಶ್ಚರ ದೇವಾಲಯ - ಹಾಸನ
*ಶ್ರೀ ಶನೀಶ್ವರ ದೇವಸ್ಥಾನ- ಸಯ್ಯಾಜಿರಾವ್ ರಸ್ತೆ, ಮೈಸೂರು.
*ಶ್ರೀ ಶನೀಶ್ವರ ದೇವಸ್ಥಾನ- ನಂದಿವದ್ದೆಮನು, ನಗರ್ ಕರ್ನೂಲ್, ಆಂಧ್ರ ಪ್ರದೇಶ.
*ಶ್ರೀ ಶನಿ ದೇವಾಲಯ - ಹಥ್ಲ, ಜಾಮ್ನಗರ್ ಜಿಲ್ಲೆ, ಗುಜರಾತ್
* ಶ್ರೀ ಶನೀಶ್ವರಾಲಯಂ - ವೀರಣ್ಣ ಪಳೆಮ್, ಪರ್ಚೂರ್ ಮಂಡಳ, ಪ್ರಕಾಸಂ (ಜಿಲ್ಲೆ ) ಆಂಧ್ರ ಪ್ರದೇಶ.
* ಶ್ರೀ ಶನೀಶ್ವರಾಲಯಂ - , ಮಂಡಪಲ್ಲಿ ಹಳ್ಳಿ, ಪೂರ್ವ -ಗೋದಾವರಿ ಜಿಲ್ಲೆ , ಆಂಧ್ರ ಪ್ರದೇಶ, ಇಂಡಿಯಾ.
* ಶ್ರೀ ಶನೀಶ್ವರ ದೇವಸ್ಥಾನ - ಗುಂಜುರ್ ಹಳ್ಳಿ, ವರ್ತುರ್ ಮುಂದೆ, ಬೆಂಗಳೂರು, ಕರ್ನಾಟಕ, ಇಂಡಿಯಾ
* ಶ್ರೀ ಶನೀಶ್ವರ ದೇವಸ್ಥಾನ- ಕಣ್ಣನ್ ಮಂಗಳ ಹಳ್ಳಿ, ಬೆಲ್ತುರ್ ನ ಮುಂದೆ , ಶ್ರೀ ಸತ್ಯ ಸಾಯಿ ಆಶ್ರಮದ ಬಳಿ, ವೈಟ್ ಫೀಲ್ಡ್, ಬೆಂಗಳೂರು, ಕರ್ನಾಟಕ, ಇಂಡಿಯಾ
* ಶ್ರೀ ಶನೀಶ್ವರ ದೇವಸ್ಥಾನ- ಚಿಕ್ಕ ತಿರುಪತಿಗೆ ಹೋಗುವ ಮಾರ್ಗದಲ್ಲಿ, ಬೆಂಗಳೂರು, ಸಮೇತ ಹಳ್ಳಿ,ಕರ್ನಾಟಕ, ಇಂಡಿಯಾ
* ಶ್ರೀ ಶನೀಶ್ವರ ದೇವಸ್ಥಾನ- ತಿರುಪತಿ, ತಿರುಪತಿ ಬಸ್ ನಿಲ್ದಾಣದ ಬಳಿ, ಆಂಧ್ರ ಪ್ರದೇಶ, ಇಂಡಿಯಾ
* ಶ್ರೀ ಶನೀಶ್ವರ ದೇವಸ್ಥಾನ- ಕಂಗ್ರ, ಹಿಮಾಚಲ ಪ್ರದೇಶ, ಇಂಡಿಯಾ
* ಶ್ರೀ ಶನೀಶ್ವರ ದೇವಸ್ಥಾನ- ಹೊಸೂರು ಮುಖ್ಯ ರಸ್ತೆ , ಹೊಸ ರಸ್ತೆ ಮುಂದೆ, ಬಸಾಪುರ ಹಳ್ಳಿ, ಬೆಂಗಳೂರು, ಕರ್ನಾಟಕ, ಇಂಡಿಯಾ
* ಶ್ರೀ ಶನೀಶ್ವರ ದೇವಸ್ಥಾನ - ವೈಟ್ ಫೀಲ್ಡ್, ಸವನ ಹೋಟೆಲ್ ಹತ್ತಿರ,ಬೆಂಗಳೂರು,ಇಂಡಿಯಾ
* ಶ್ರೀ ಅಭಯ ಶನೀಶ್ವರ ದೇವಸ್ಥಾನ (೧೯೫೬)- ರಾಮಮೂರ್ತಿ ನಗರ,ಭಾರತ
* ಶ್ರೀ ಶನೈಶ್ಚರ ದೇವಸ್ಥಾನ - ರಾಮಮೂರ್ತಿ ನಗರ,ಬೆಂಗಳೂರು,ಭಾರತ
* ಶ್ರೀ ಶನೈಶ್ವರ ದೇವಾಲಯ - ಹೆಬ್ಬಾಳ್, ಹೆಬ್ಬಾಳ್ ಫ್ಲಯ್ ಓವರ್ ಕೆಳಗೆ,ಬೆಂಗಳೂರು ,ಭಾರತ
* ಶ್ರೀ ಶನೈಶ್ವರ ದೇವಾಲಯ - ಆಡಮ್ ಬಕ್ಕಾಮ್ ,ಚೆನ್ನೈ,ಇಂಡಿಯಾ
* ಶ್ರೀ ಶನೈಶ್ವರ ದೇವಾಲಯ - ಡೆಲ್ ಹತ್ತಿರ (ಬಿಳಿ ಗೋಪುರ ಸಿಗ್ನಲ್ ನ ಮುಂದೆ )ಕೋರಮಂಗಲ ಇಂಟರ್ ಮೀಡಿಯೇಟ್ ರಿಂಗ್ ರೋಡ್ /ವರ್ತುಲ ರಸ್ತೆ
* ಶ್ರೀ ಶನೇಶ್ವರ ಸ್ವಾಮಿ ದೇವಸ್ಥಾನ- ಪಿ.ಬಿ.ರಸ್ತೆ. ಕರೂರು ಕ್ರಾಸ್, ದಾವಣಗೆರೆ. ಕರ್ನಾಟಕ.ಇಂಡಿಯಾ

ಶನೇಶ್ವರ ದೇವಸ್ಥಾನ ಕಾಂತರಾಜ ಸರ್ಕಲ್ ಮುಳಬಾಗಿಲು ತಾಲ್ಲೂಕು ಕೋಲಾರ ಜಿಲ್ಲೆ.
ಇವನ್ನೂ ನೋಡಿ

* ನವಗ್ರಹ
* ಶನಿ ಧಾಮ್
ಆಕರಗಳು

ದಿ ಗ್ರೇಟ್ ನೆಸ್ ಆಫ್ ಸಟರ್ನ್ ಅಥವಾ ಶನಿ ಮಹತ್ಮ್ಯಂ, ಫ್ರಾಂ ರಾಬರ್ಟ್ ಸ್ವೊಬೋದ.
ಬಾಹ್ಯ ಕೊಂಡಿಗಳು

* ಲೈವ್ ವೆಬ್ ಕ್ಯಾಸ್ಟಿಂಗ್ ಆಫ್ ಸನಿಪೆಯರ್ಚಿ ಆನ್ 26 ಸೆಪ್ಟೆಂಬರ್ 2009 ಫ್ರಾಂ ತಿರುನಲ್ಲರ್
* ಶನಿ ಶಿಂಗನಾಪುರ್
* ಆನ್ ಲೈನ್.ಕಾಮ್ /ಟೂರ್ಸ್ ಎನ್ ಟ್ರಾವೆಲ್ /ಪ್ಲೇಸಸ್ ಆಫ್ ವರ್ಶಿಪ್ /ಲಾರ್ಡ್ ಶನಿ.ಎ ಎಸ್ ಪಿ http://www.ಚೆನ್ನೈ ಆನ್ ಲೈನ್.ಕಾಮ್ /ಟೂರ್ಸ್ ಎನ್ ಟ್ರಾವೆಲ್ /ಪ್ಲೇಸೆಸ್ ಆಫ್ ವರ್ಶಿಪ್ /ಲಾರ್ಡ್ ಶನಿ.ಎ ಎಸ್ ಪಿ
* ತಿರುನಲ್ಲೂರು ಸನೀಸ್ವರ ಭಗವಾನ್ ದೇವಾಲಯ/ಟೆಂಪಲ್ -ವೆಬ್ ಸೈಟ್/ ಅಂತರಜಾಲ


ವರ್ಗ:ಹಿಂದೂ ದೇವರುಗಳು
ವರ್ಗ:ಶನಿಗ್ರಹ
ವರ್ಗ:ಭಾರತೀಯ ಜ್ಯೋತಿಷ್ಯ ಶಾಸ್ತ್ರ